# Krennlavarioù ha troioù-lavar brezhonek

Krennlavarioù ha troioù-lavar brezhonek zo a-leizh, evel e pep sevenadur. Amañ e kavor tremen 1 400 anezho, bet dastumet a-dreuz an amzer gant meur a zen ha renket tamm-pe-damm dre zodennoù.

## Arc'hant

* An arc'hant a zeu a-berzh an diaoul / A zistro buan da houarnañ Paol
* An arc'hant a zo berr o lost
* An arc'hant n'o deus c'hwezh ebet
* An arc'hant n'o deus ket a lost
* An arc'hant zo berr o lostoù • Diaes eo mirout outo a redek
* An hini a vez arc'hant gantañ pa glev ar goukoug evid ar wech kentañ a ra ur bloavez mad
* Ar paper a ya gant an avel / Hag an arc'hant a rank ruilhal
* Arc'hant douget n'int ket arc'hant dispignet
* Arc'hant gant poan gounezet / Ne zle ket bout gwall zispignet
* Dle ne ra ket a vern
* El lec'h ma kan ar skrilh e vez arc'hant
* Ezetoc'h (aesoc'h) eo paeañ dle evid dastum arc'hant
* Gand arc'hant e vez gounezet arc'hant
* Gant spilhennoù e c'heller paeañ ur c'houmanant mard eus a-walc'h anezho
* Goude ar rastell e teu ar forc'h
* Goude ar serrer e teu an diserrer
* Gwelloc'h eo amploc'h evit justoc'h
* Gwelloc'h eo c'hwez mad (c'hwez vad) evid trouz arc'hant
* Gwelloc'h moged evit rev / Gwelloc'h arc'hant evit blev
* Gwelloc'h peñsel evit toull
* Gwelloc'h skiant evit arc'hant
* Justañ tra a vez e-barz ur menaj eo an teil hag an arc'hant
* Keit ha ma pado / Biken ne vanko
* Kement a zo gwenn n'eo ket arc'hant, kement a zo melen n'eo ket aour
* Kemer hep lakaat / Nebeut e pad
* Koll a ro skiant da foll
* Kolo leun ar rastell • Kalz labour ha kalz dleoù
* Lemel hep lakaat / Nebeudik a bad
* N'eo ket ar c'herañ ar gwellañ
* N'eo ket diouzh an arc'hant / E pouezer ar skiant
* N'eo ket gant marvailhoù / E paeer an dleoù
* N'eus ken nemet al laoueien a ziskouez o gwenneien
* Naontek gwech ha pevar-ugent ez a ar sailh er puñs, hag er c'hantvet gwech e stok
* Ne c'houzañver ket an dienez ken na ve aet ar feunteun da hesk
* Neb a bae e zle / A zastum leve
* Neb a brest arc'hant hep gwarant / A goll ha mignon hag arc'hant
* Neb a viras a gavas / Antronoz veure pa savas
* Neb a yelo da gred / Mar na goll ne c'hounezo ket
* Neb en deus, en deus / Neb n'en deus ket a sell a-dreuz
* Pa vez tro da goll / Eo gwell hanter eget holl
* Prenañ kig digant ar bleiz • Paeañ ker-ruz
* Segal a zegas segal
* Seul vui a vez, seul vui 'vez c'hoant / Da zastum leve hag arc'hant
* Seul vui, seul c'hoazh / Seul vui, seul wellañ
* Siwazh, ker berr on ma rankan / Lakaat daou d'ober unan
* Skoed em dorn a dalv din-me / Muioc'h eget daou o vale
* Trouz arc'hant ha c'hwezh vat / Ne reont na yalc'h na kofad
* Un ti kaer neb a savo / A gavo buan e yalc'h c'houllo

## Atant

* Al labourer a-viskoazh / A zebr ur garg douar ar bloaz
* An amzer eo a ra ar foenn, neket an dud eo
* An douar zo kozh met n'eo ket sot.
* An hini a ved hag a had souden / A goll ur bara war bep ervenn
* Ar c'herc'h pa ziwano / E vo devet o beg dezho
* Ar gwin koshañ eo ar gwellañ
* Ar gwinizh du paneve gant ar vezh / A ziwanfe en un nozvezh
* Atav e kav an den eost an amezeg gwelloc'h eget e hini
* Bezhin glas ha teil du / A laka kouer war e du / Bezhin du ha teil louet / A gas kouer da glask e voued
* Bezhin louet ha teil brein / A ra d'ar c'houer sevel e gein / Bezhin brein ha teil louet / A laka ar c'houer da glask e voued
* Blev konikled, plu klujar / N'int ket mat da stuiañ douar
* Bloavezh c'hwiled, bloavezh ed / Bloavezh gwenan, ne vez ket
* Bloavezh glizh / Bloavezh gwinizh
* Bloavezh gwenan, bloavezh ed / Bloavezh c'hwiled, ne vez ket
* Bloavezh hogin, boavezh ed / Bloavezh irin ne vez ket
* Bloavezh kelion / Bloavezh had melchon • Amzer domm ha sec'h
* Bloavezh kraoñ, bloavezh ed / Hanter kolo, hanter hed / Greun an arc'h dispartiet
* D'ar c'hann emañ ar preñv el loar
* Diwar an treuzgeot e vez ed / Diwar an onkl ne vez ket
* Diwar brec'h al labourer emañ ar bed-holl o vevañ
* Douar askol, douar ed / Douar raden, douar brulu, n'eo ket
* Douar graeek, douar greunek
* Dre balat sonn / Ez a ar c'hlaz don
* Dre o beg e tozv ar yer
* Du ar vouarenn / Darev ar segalenn
* El lec'h ma oa an erv er bloaz-mañ e vo an ant er bloaz a zeu
* Er bloaz bizeost, neb a vez fin / A laka kanab e-lec'h lin
* Evit ar raned da gano / Ma buoc'hig paour-me a varvo / Pa gano ar goukoug deomp-ni / Ma buoc'hig-me ne varvo mui
* Gant ar pradoù ez eo e vager al loened / Al loened a ro teil hag an teil a ro ed
* Gant dilhad tomm ha bevañs mat / Pep miz goañv zo dereat
* Gra fall d'an douar, ne denni tra dioutañ
* Gwashañ tra a c'hell en em gavout gant ur merer / Eo klevet kilhog e vestr • Arabat eo e vefe ti ar mestr re dost d'an atant.
* Gwelloc'h bevañ div vuoc'h gant boued teir eget teir gant boued div
* Gwelloc'h eo d'ur feurmier uzañ e votoù da vont da baeañ e aotrou eget klevet e gilhog o kanañ
* Gwelloc'h plantañ rabez eizhtez a-raok gouel Yann
* Gwinizh war-lerc'h heiz / Fallañ gounidigezh e Breizh
* Heiz dibell ha gwinizh pellek / A laka an arc'h da vout barrek
* Justañ tra er menaj : an teil hag an arc'hant
* Kurun diouzh ar gevred / Marrat bepred
* Kurun diouzh ar gwalarn / Taol ar varr er sanailh
* Labourit a-dreuz, labourit a-hed / Teilit mat hag ho po ed
* Lagad ar mestr a lard ar marc'h / Hag a laka ed 'barzh an arc'h
* Mar deu d'ar vuoc'h dilaezhañ / Kenavo mignon, ha skamp
* Mar fell deoc'h droukprezeg ho ed / Kit e miz Ebrel d'o gwelet
* N'eo ket gant bokedoù / E larta an hoc'h en e graou
* N'eo ket mat hadañ rabez war ar c'hresk loar
* Na espern teil met espern had / Ha mard ac'h eus hadet un dornad / Neuze ez pezo eur falzad
* Na gemerit evit merour / Nag ur c'har nag un treitour
* Naet an douar, pa vez c'hwennet
* Neb a gign e vaout er bloaz-mañ / A vez kuit da vloaz d'e douzañ
* Neb a ya gant e votoù war an ed / A ya diarc'hen da glask e voued
* Pa 'z a ur gerc'henn gant ar riv / En he lec'h e tiwan div
* Pa gan ar goukoug eizhtez goude gouel Yann / E chom pell an ed war o dramm
* Pa gan ar goukoug gant gouel Yann / E chom an ed pell war o dramm
* Pa gan ar ran e kreiz an deiz / Neuze 'vez poent gounit an heiz
* Pa gan ar ran e kreiz ar prad / Neuze 'vez poent gounit pep had / Nemet al lann hag ar pilad
* Pa gano an durzhunell / Me 'bo laezh e-leizh ma skudell
* Pa hadi kas had / Pe laosk dihad
* Pa sav al loar a-barzh an noz / Had ar panez antronoz
* Pa varv ar gerc'henn gant ar riv / Unan a chom a dalv div
* Pa vez an delioù er wezvoudenn / Kement ha divskouarn ul logodenn / 'Tle adverenn bezañ war wenodenn
* Pa vez avel greñv, nizañ / Pa vez kalm, tamouezañ
* Pa vez glav da c'houel Madalen / E vrein ar c'hraoñ hag ar c'hesten
* Pa vez gwelet un aval e-kerzh gouel Yann / E-kerzh gouel Mikael e vez kant
* Pa vez houarnet ar c'harr / Er pod e lakaer ar yar
* Pa vez ker ar bleud / E vez kezeg treut
* Pa vez ker ar piz / E vez ker ar gwinizh
* Pa zeu bleuñv d'ar gwinizh / E tigresk al laezh livrizh
* Pa zeu gouel Yann / E nebeuta al laezh hag an amann
* Pa ziver an dour eus korn an ejen / E vez poent gounit ar winizhenn
* Pask abred / Pep tra abred
* Pask kailharek / Solier barrek
* Pri touseg, kolo ha foenn / A ra ur voger penn-da-benn
* Re gozh an douar d'ober goap outañ
* Roit d'ar saout boued fraezh / Hag e savo dienn war al laezh
* Serrit ar gwazhioù / Douret eo ar pradoù
* Teil a-grogadoù / Segal a-bochadoù
* Teil deñved ha hadañ diouzhtu / A laka an heiz da vezañ druz
* Un hed gwenan a-raok gouel Yann / A dalv ul leue en e vamm

## Boued

* Al lêr a baeo • Gouzañv a raio diwar gorfadoù.
* An dour red ne ra droug da zen ebet
* An holl draoù mat d'ar staoñ ne vezont ket atav mat d'ar stomog
* An tamm hag al lomm / A zalc'h an den en e blom / Al lomm hag an tamm / A ra dezhañ kaout lamm
* Anez pebr ha holen / E vez goular ar soubenn
* Ar c'housked zo hanter voued
* Ar mouar du ne vezont mui mat / P'en deus kac'het labous sant Mikael war ar prad
* Ar pod dour pa zeu en ti / A brest e c'hwitell da bep hini
* Ar soubenn a zalc'h ar c'hof diroufenn
* Avaloù-douar da walc'h / Hag ar c'hig just a-walc'h
* Bara ha dour / A zalc'h ar sac'h bourr
* Bevin, houad ha kig maout / Zo mat da neb a c'hall o c'haout
* Biskoazh bara tev / N'en deus graet fall d'un den bev
* Biskoazh den gant naon bras / Tamm bara fall ne gavas
* Brammat a ra ar bourc'hiz pa vez goullo e gof / Breugeudiñ a ra ar Breizhad pa vez leun e gof
* Debriñ a ra d'an nev evel ma ra Roc'han
* Dre dan ar patatez a freuz / Hag an amann a deuz
* Ev da win pur ha soubenn domm / Ha pep hini diouzh ezhomm
* Fars forn a vez debret gant an dorn
* Friko da Sul, friko da Lun / Ha bara sec'h e-pad ar sizhun
* Gant goanag ha dour yen / E c'heller bevañ meur a zen
* Gwelloc'h c'hwezh vat eget trouz arc'hant
* Gwelloc'h eo kof da freuzañ eget boued da venel
* Gwelloc'h kofig da ziframmañ / Eget tammig da chom amañ
* Gwelloc'h ur pred bepred / Eget ur boezellad ed
* Gwelloc'h fav eget netra
* Gwelloc'h un tamm bemdez / Eget re da Veurlarjez
* Gwelloc'h un ti bihan bouedek / Eget un ti bras avelek
* Kafe bervet / Kafe lazhet
* Kaout ar vazh yod da lipat
* Kement zo fall / A gar ar sall
* Ker gwazh re ha re nebeut
* Kistin poazh / Bramm hag ez po c'hoazh
* Krampouezh hag amann zo mat / Un nebeudig eus pep sac'had / Hag ar merc'hed war ar marc'had
* Laerezh e amzer hag e voued / Brasañ pec'hed zo er bed
* Laezh ha kig zo ampoezon rik, kig ha laezh zo medisinerezh
* Laka kig er pod / An tan, sur, en devezo e lod
* Marc'harid Milmaout / Deuit dre amañ gant ho saout / Kig ha farz zo er pod / Deuit dre amañ hag ho po lod
* Mesper, da foerat treid da zivesker
* Neb a zebr avaloù poazh / Birviken askorn ne gac'has
* Neb a zebr stripoù / A zebr kaoc'h a-wechoù
* Neb zo laouen gant bara sec'h / A gav da beuriñ e pep lec'h
* Nemet sec'hed pe naon ez pije / Na zebr tamm ha na ev banne
* Ne vo ket bras lod pep hini / Ur grampouezhenn etre nav c'hi
* Pa vez re domm ar yod e skaot
* Paourentez a dosta en kuzh / Eus kegin lipous ha re zruz
* Patatez ha kig-sall / N'eo ket ur meuz fall
* Patatez ha laezh / A ra vat da galon gaezh
* Pep kouilhourenn a gav mat he c'heusteurenn
* Pêrigoù melen, kraoñennigoù gell / He deus ar vatezh digant ar mevel / Krampouezh amanennet, bannigoù laezh / En deus ar mevel digant ar vatezh
* Pred fall ha pred mat / A zalc'h un tiegezh en he stad
* Sac'h goullo ned eo ket evit chom en e sav / Pa vez leun ar sac'h ned a ket ken e-barzh
* Soubenn al laezh pa vez sall / N'eo ket ur meuz fall
* Soubenn an tri zraig : dour, holen ha baraig
* Tammoù bihan hag alies / A garg ar c'hof pa vez diaes
* Tan, dour ha bara a gaver e pep lec'h
* Tri seurt tud a laka amann war o bara : ar veleien abalamour ma 'z int sakr, an dudjentil abalamour ma 'z int nobl, ar beizanted abalamour ma 'z int sot
* Yod kerc'h, krampouezh ha farz du / A laka an den war e du

## Bugale

* A-vihanik ober ar mad / A ro nerzh 'vit koshaat
* Aesoc'h debriñ kig eget kac'hat eskern • Ar gwilioudiñ.
* Ar re a zo dishêr / O deus poan ha mizer
* Ar re o deus bugale / O deus poan hep dale
* Bezo du, bezo gwenn / Pep gavr a gar he menn
* Bugale ar gevnianted / Gwashañ kerent a zo er bed / Ha gwellañ ma vent dimezet
* Bugale vihan, poan vihan / Bugale vras, poan vras
* D'ar vugale gwellañ madoù / Eo oberoù mat o zadoù
* Dibaot lez-vamm a gar ivez / Bugale all keit hag he re
* Doue benniget / Pebezh torad filiped ! / C'hoazh e vezo / Mar chom ar filip kozh bev
* Doue benniget / Pebezh torad filiped ! / Triwec'h vi em boa lakaet / Ha naontek filip am eus bet
* Doue, mabig, ra 'z kresko ker bras / Hag ar beleg az padezas
* Dour d'ar preñv ken na grevo • Ur remed enep preñved ar vugale.
* E-touez an truilhoù hag ar pilhoù / E saver ar bugaligoù
* El lec'h ma teu Yann / E teu e damm / Pa zeu Yann / E teu e rann • Pep bugel a zegas un dra bennak en tiegezh.
* Fest an ibil sonn / D'ho yec'hed, paeron !
* Graet eo o botoù a-raok o zreid
* Kalz bugale, hep largentez / A laka espern an danvez
* Kamm, luch, tort ha born / Zo ganet diwar ar c'horn
* Kastiz, boued ha deskadurezh / Tri zra ret d'ar bugel bemdez
* Kig hag eskern, fank ha bouilhenn / Penn-kil-ha-troad, setu an den • Ar gwilioudiñ.
* Mab ha merc'h / Netra war-lerc'h
* Mat an traoù : ur paotr bihan zo bet kentaou
* Neb en deus bugale zo da c'hoari ganto
* Neb en deus gwreg ha bugale / A zle ivez turlutud dezhe
* Un ti karget a vinored / N'en deus mignon na kar er bed
* Yac'h evel ar beuz / Kement mempr en deus

### Desevel

* Aesoc'h eo plegañ plantenn eget displegañ gwezenn • Aesoc'h eo reiñ boazioù mat d'ur bugel eget reizhañ un oadour
* Al lestr na sent ket ouzh ar stur / Ouzh ar garreg a sento sur
* An hailhoned eo a ra ar wazed
* An hini na oar ket sentiñ / Ne oar ket komandiñ
* Ar frouezh gwellañ a-raok dareviñ / Zo bet trenk, c'hwerv, put-ki
* Ar vamm a espern ar wialenn / A ranko bout kalet kostez he fenn
* Dibaot bugel a heuilh tud sot / Eus o sotoni na zesk lod
* E pep amzer, kelenn / A-wechoù, gourc'hemenn
* Kentañ zo a-raok prezeg / Reiñ skouer vat ha komz brezhoneg
* Komzoù an den kozh a gelenn ar re yaouank zo gourc'hemenn
* Marc'h a reut ouzh ar c'hentroù / A ra gaou bras d'e gostezioù
* N'eo ket e-touez an traezh hag ar bili / E tesker neuñv d'an houidi
* N'eo ket gant eskern / E taper al lern
* Neb en deus mamm en deus tamm
* Netra ne zeu gant bazhadoù nemet laezh-ribod
* O wallenforniañ / E reer kornek ar bara
* Ober strakañ ar skourjezig / Ne zastum ket kezeg spontik
* Re a gabestr a vez roet dezho
* Sentiñ pe santout 'vo ret ober
* Tad ha mamm a lez bugel / Zo daonet a-raok mervel

### Deskadurezh

* Deskadurezh a dalv arc'hant
* Deskadurezh d'ar vugale / Zo gwelloc'h eget leve
* Diwar welout / E teu gouzout
* Dre glevet e tesker / Ha dre sentiñ e kelenner
* Evit deskiñ e ranker aketiñ / Evit bezañ desket ez eo ret aked
* Gwell eo chom hep bezañ ganet / Evit chom hep bezañ desket
* Gwell eo deskiñ mabig bihan / Eget dastum madoù dezhañ
* Gwell eo skouer eget komzoù
* Gwellañ skiant an hini prenet / Nemet re ger e ve koustet
* Gwelloc'h skiant evit arc'hant
* Neb na oar a gavo da zeskiñ
* Pep tra en deus e gentel
* Sotoc'h evit an den a-wechoù e gelenn
* Ur gentel vat zo mat da gaout
* Ur skouer vat a zoug bepred had

## Buhez

* An amzer a dremen (ou : dond a ra an amzer) hag ar vuhez a ziverr
* Ar vuhez hirañ zo c'hoazh berr / Hag ar bec'h skañvañ c'hoazh pounner
* Ar vuhez vat a bad atav / Ar vuhez fall a baouezo
* Evit bevañ gant levenez / N'eus ket ezhomm aour na perlez
* Bout zo tri seurt bevañ : bevañ, bevaik ha bevetezh

## Deiziadur

♦ Levr L. F. Sauvé, op. cit. eo mammenn deiziadoù gouelioù ar sent.
* An almanag ne lâr ket gaou / Pa vez erc'h e vez gwenn an traoù / Pa vez avel e fich ar bodoù / Pa vez glav e vez mil ar poulloù
* Hiziv emañ ar Yaou / Hed ar sizhun nemet daou • Ar Sadorn eo deiz diwezhañ ar sizhun.
* War-lerc'h ar Merc'her e teu ar Yaou / Morse n'int heñvel o-daou
* War-lerc'h ar Merc'her e teu ar Yaou / Paket ar sizhun er c'hraou • Ne chom nemet daou zevezh labour

### Genver

* Deiz gouel sant Adrien / E trec'h al laou war ar c'hwen
* Genver a garg ar foz, C'hwevrer e zalc'h kloz
* Genverig a lavar / Ez eus vi gant ar yar
* Gwell eo gwelet ki en kounnar / Evit heol e miz Genvar
* Hanter Genver un eur a hed / Da c'houel Chandelour div abred.
* Miz Genver / Kalet pe dener
* Miz Genver e hal ar saout hag e tozv ar yer
* Miz Genver e tozv an enez hag e hal an dañvadez
* Miz Genver, hiziv evel kent / A ziskouez eo hir e zent
* Ne vo ket leun ar solier / Mar bez heol tomm da viz Genver
* Pa vez tremenet dent Genver / E vez diskouloc'h an amzer

### C'hwevrer

* An Ened sec'h, Pask kailharek / A laka an arc'h da varrek
* Ar voualc'h a gan e miz C'hwevrer eo gwelloc'h dezhi tevel
* Da c'houel Chandelour / Deiz da c'hwec'h eur da bep micherour / Nemet d'ar c'hemener ha d'ar gwiader
* Da c'houel Maria ar gouloù / Kuzhet ar c'hantolerioù / Ha torret ar c'hegeloù / Hanter greun, hanter bloaz / An had diavaez / An ozhac'h en e aez
* Da c'houel Mathiaz / Ar piged a ra o neizh
* Da c'houel Mathiez / Vi e revr an houadez / Hag ar big a choaz he farez
* Da c'houel ar Chandelour / Deiz da bep micherour / Nemet d'ar c'hemener / Ha d'al luguder
* Deuet Meurlarjez pa garo / Pask pe Gazimodo / En Ebrel en em gavo
* Diouzh an heol Meurlarjig / Diouzh an etev, Paskig
* Etre Pask ha Meurlarjez / Seizh sizhun nemet daou zeiz / Etre Pask ha Pentekost / Seizh sizhun penn ha lost
* Gouel Mari ar Chandelour / Deiz da bep micherour / Ar c'hantolorioù en tan / Hag ar vatezh da gousket / Pa vez debret he c'hoan
* Gouel Mari ar gouloù, gora ar chandelour / Hir a-walc'h an deiz d'an ozhac'h da labourat / Ha d'ar wreg da gribat
* Gouel sant Mathiaz / Ne savo ket ar c'hoad e glas / Troc'het hiziv, sec'h warc'hoazh
* Mar deuje Meurlarjez teir gwech ar bloaz / E lakaje an dud da redek en noazh
* Meurlarjez 'tal an tan, Pask en nor
* Meurlarjez kailharet / Arc'h ha solier barrek
* Meurlarjez me 'garfe 'vefe bemdez / an eost div wech ar bloaz / Ha gouel Mikael bep seizh vloaz
* Miz C'hwevrer : hanter blouz, hanter foenn, hanter gerc'h / Hag al lodenn vrasañ c'hoazh war-lerc'h
* Miz C'hwevrer a c'hwezh, a c'hwezh / Hag a lazh ar voualc'h war he neizh
* Ret eo lakaat piz e glec'h / N'eo ket hiziv evel dec'h
* Tremenet gouel sant Mathaiz / An heol d'e liv, an dour d'e blas / Ha lezenn an hent da vezañ glas

### Meurzh

* Berr, berr, miz C'hwevrer, karg an ant hag ar foz / Me o disec'ho en un deiz hag un noz
* Bleuñv e Meurzh, feurm en Abril / A ya holl gant ar morzil
* C'hoario Meurzh ar pezh a garo / Ur c'hostez ag ar c'hleuz a dommo
* Da c'houel Paol / Laka merenn vihan war an daol
* Da c'houel sant Jozeb / Mar bez klouar, taol al lin war an Douar
* Da c'houel sant Jozeb pe sant Benead / Gounid ar panez hag al lin mat
* Da Sul Fask / E lamm ar saout dreist o nask
* Da Wener ar Groaz e kroaz ar big he neizh
* Da Sul ar Bleunioù, kont ar vioù / Da Sul Fask, torr o fennoù / Da Sul ar C'hazimodo, frik ar c'hozh podoù
* Deiz Sul ar Bleunioù / E teu an naered eus ar c'hleuzioù
* Deuet Meurzh e-giz ma karo / Gwrac'h e korn ar c'hleuz a dommo
* E miz Meurzh glav hag avel foll / A ray lakaat evezh d'an holl
* E-pad ar sizhun santel / Amzer goloet, avel
* Heol Meurzh a c'hloaz / Heol Ebrel a lazh
* Meurzh a lazh gant e vorzholioù / An ejen bras e korn ar c'hraou
* Meurzh da Veurzh : tan-gwall, chas klañv ha naered
* Meurzh e skoulm / Ebrel e bodenn / Mae e bleuñv / Even e greunenn / Gouere e gwastell wenn
* Meurzh gant ur c'hwezhadenn / A zisec'h ar foz penn-da-benn
* Meurzh, gant e veurzheri / A ra d'ar wrac'h staota en ti / Ha d'he merc'h kerkoulz hag hi
* Miz Meurzh gant e vorzholioù / A lazh al leueoù en o mammoù
* Miz Meurzh gant e vorzholioù / A sko ker gwazh hag an Ankoù
* Miz Meurzh gant e vorzholioù / A zeu da skeiñ war hon dorioù
* Miz Meurzh gant ur c'hwezhadenn / A lazh meur a vagadenn
* Pa glevfet an drask o kanañ / Serret keuneud mat da dommañ / Pa glevfet ar voualc'h goude-se / Taolit ho chupenn a-gostez
* Tri deiz goude ma kan an drask / Ez a ar vuoc'h joaus d'he nask
* Tri devezh e Meurzh, tri devezh en Ebrel / E teu ar goukoug da dennañ ur vi erer pe ur vi sparfell

### Ebrel

* Ar ran a gan kent miz Ebrel / E vez gwelloc'h dezhañ tevel
* Bleuñv en Ebrel, feurm e Mae / Eus ar re-se e kargimp hon sae
* D'ar seitek a viz Ebrel e rank ar goukoug kanañ pe greviñ
* Da c'houel Mark / An had diwezhañ er park
* Da c'houel Mark / An ozhac'h hag ar mevel a gousk er park
* Da c'houel Mark / Diodet ar park
* Da c'houel Mark / E teu ar vuoc'h eus ar park
* Da c'houel Mark / Merenn vihan d'ar park
* Da c'houel Pêr, plantañ kignen / Da c'houel Pêr, skoulmañ kignen / Da c'houel Pêr, tennañ kignen
* Da c'houel sant Gwennole / Stank ar foenneg ouzh ar c'hole
* Da viz Ebrel e kousk an ozhac'h hag e vevel / Da viz Mae e lavar ar wreg d'ar vatezh ober ivez
* Deuet Meurlarjez pa garo / Pask pe Gazimodo / En Ebrel en em gavo
* Dre ma tosta hanter Ebrel / E kousk an ozhac'h hag ar mevel / Ar wreg a lavar e miz Mae / D'ar vatezhig : deomp ivez !
* Ebrel c'harv / Porc'hell varv
* Ebrel, Ebrelik / Digor da ziv askellig
* Goude miz Ebrel da fin Eost / Da dan ebet nad a tost
* Kizhier Ebrel, kizhier laer
* Pa vez glav da c'houel Mark / E kouezh ar c'herez er park
* Pask a-dost, Pask a-bell / Pask a vo en Ebrel / Pask en Ebrel a vo / Pe ar C'hazimodo
* Rev Ebrel zo kenkoulz ha rev Mae
* Sant Jorc'hdig diwar e dorchenn / A laka ar c'hozh saout da vreskenn

### Mae

* Da viz Mae, ar mezeg a vez gae
* Da viz Mae e lamm ar segal dreist ar c'hae
* Da viz Mae, taol da chupenn e toull ar c'hae
* Digant kala Mae goulennet / Pe da zeiz e teuy Nedeleg / Ha mar ne gredit ket c'hoazh / Goulennit da sant Jerman bras
* E miz Mae / Ar c'hezeg a daol o sae / Ar segal a lamm dreist ar c'hae
* E miz Mae / Kanab gae
* E miz Mae glav bemdez zo re, re nebeut bep eil deiz
* Hanter Mae dilost goañv / Hanter miz Even el lakaan
* Pa vo barvoù kelvez e miz Mae / Kalon an ijuler a vo gae

### Mezheven

* Da c'houel ar Pentekost / Al lin a ra an dro da gern an tog
* Da c'houel Barnabaz / Gant ur forniad poazh / Hag un all en arc'h / E paseo a-walc'h
* Da c'houel Pêr / E yay ar goukoug d'ar gêr
* Da c'houel Pêr, plantañ kignen / Da c'houel Pêr, skoulmañ kignen / Da c'houel Pêr, tennañ kignen
* Da c'houel Yann / E yay ar goukoug d'al lann
* Da c'houel Yann e vez eizh eur da guzh-heol
* Gouel Yann a rann an deiz e daou damm
* Miz Even a ra al lin / Ha Gouere er gra fin
* N'eo ket graet gant e vamm / Neb a glev ar goukoug nav devezh goude gouel Yann
* Sant Ronan, dilost Mae / A laka kerc'h el lec'h na vez
* Ur park zo gwall fall / Mar da viz Even ne dalv

### Gouere

* Biskoazh foar sant Weltaz ne vez / Na zañs enni bara segal nevez
* Da c'houel Maria Garmez / Gwelloc'h gavr eget ur vuoc'h laezh
* Da bardon sant Tei / Ar falz en heiz
* Da gann Gouero / Eost e pep bro
* Hanter Gouero / Falz en erv
* Sant Yann a oa ur sant bras / Met sant Kristof brasoc'h c'hoazh

### Eost

* Avel sant Laorañs a zishilh kerc'h / Pa ne vez ket a-raok e vez war-lerc'h
* Da c'houel Itron Varia an Erc'h / Pa vez avel greñv e vez ed kaer
* Da c'houel Pêr, plantañ kignen / Da c'houel Pêr, skoulmañ kignen / Da c'houel Pêr, tennañ kignen
* Da c'houel sant Lug ez astenn an deiz amzer d'ar sailh da ziskenn er puñs
* Hadañ lann e pep miz / Nemet e miz Eost ha pa vez avel viz
* Mar bez glav da c'houel hanter-Eost / Kenavezo d'ar c'hraoñ kelvez
* Pask gleborek / Eost baraek

### Gwengolo

* Da c'houel Mazhev / Ar frouezh zo holl darev
* Da c'houel Mikael, da c'houloù-deiz / An Tri Roue 'vez er c'hreisteiz
* Da c'houel sant Jili / E teu ar goañv e penn an ti
* Da viz Gwengolo / E teu dour er poulloù
* E foar an Trokerezh / Un ebeul evit ur gwenneg
* E miz Gwengolo / En abardaez 'mañ an dorno
* Glav, glav, ken e timezo merc'h ar Mazhev / Marc'h ar Mazhev zo dimezet, hag ar glav ne ehan ket
* Gounid ouzh diskar loar Gwengolo / Ne vez na greun na kolo
* Gourmikaël hag an Ankoù / A laka kalz cheñchamantoù
* Hiziv emañ gouel sant Jili / Kant levenez, mil prederi

### Here

* Da foar Paol / Kefeleg war an daol
* E miz Hero / Teilit mat hag ho pezo.
* Foar Here e Gouenoù / Poent eo skuilhañ an trempoù
* Here, Du ha Kerzu / A c'halver ar mizioù du
* Tremenet pardon Bulad / A bep koabrenn, pep kaouad

### Du

* Aet miz Here en e hent / Da hanternoz gouel an Hollsent
* Da c'houel sant Andrev, gwalc'h da roched, ma vo sec'h da Nedeleg
* Da gala-goañv ed hadit / Hag ivez frouezh dastumit
* Da santez Katell / Ez a ar mestr da vevel • Kement a labour a vez mar rank ar mestr labourat ivez.
* Hag o nezañ emaoc'h c'hoazh ! / Gouel sant Andrev a vo warc'hoazh • Arabat eo nozvezhiañ betek re.
* Kala-goañv, kala miz / Nedeleg a-benn daou viz
* Mat eo hadañ an douar / War an diskar eus al loar / Hogen segalig sant Andrev / Deuet Nedeleg pa zeu er-maez
* Pa gler an dour da c'houel Marzhin / E ya ar goañv war benn e c'hlin • Kriz e vo ar goañv, skornet e vo ar vro ha kouezhadennoù a vo.
* Sant Andrev gamm na vankas ket / Teir sizhun tri deiz kent Nedeleg

### Kerzu

* Erc'h kent Nedeleg / Teil d'ar segaleg
* Gouel Nedeleg, paz ur c'hefeleg / Da zeiz kentañ ar bloaz, paz ur waz.
* Hañv-goañv betek Nedeleg / Diwar neuze 'vez goañv kalet / Ken e vezo bleuñv en haleg / Hag ac'hano goañv tenn / Ken ne savo bleuñv er spern-gwenn
* Kelien da Nedeleg, skorn da Bask
* Miz Kerzu, miz ar gouelioù / Eo miz ar gwadigennoù
* N'eus nemet mab an den hag an touseg / Hag a gousk e noz an Nedeleg
* Nedeleg ha gouel Yann / A laka ar bed etre div rann / Kala Ebrel ha gouel Mikeal / A laka e-leal
* Nedeleg sec'h, Pask kailharek / 'Laka an arc'h da vezañ barrek / Hag an ozhac'h da vezañ bouzellek
* Pa vez da Sul deiz Nedeleg / Hadañ da lin war ar garreg / Ha da brenañ ed gwerzh da gazeg
* Pa vez loar wenn d'an Nedeleg / E vez lin mat e pep havreg
* Sant Nikolaz, berrañ devezh a zo er bloaz
* Tremenet gouel sant Andrev / Arit don ha hadit tev / Ha diwallit dirak al loened bev
* Ur gelienenn d'an Nedeleg / Zo koulz hag ur c'hefeleg

## Dimeziñ

* A-barzh e vezo fin ar bed / Ar fallañ douar gwellañ ed / Ar fallañ merc'h gwellañ dimezet / Hag ar besterd a-raok oc'h ober tro ar vered
* A-forzh poaniañ / Ne chom den da fortuniañ
* A-raok soñjal da zimeziñ / Ret eo kaout un ti / Ha douar diouti
* A-ziwar moue ar gazeg / E vez paket an ebeulez
* Aet int da fritañ museged gant paourentez
* Aesoc'h dimeziñ / Evit sevel ti
* Aliesoc'h den dimezet / Evit den plaset aezet
* An dimezioù a ziabell / A c'halv un tiig ur c'hastell
* An dimezioù graet a-bell / N'int nemet tourioù ha kestell • An dimezioù ragaozet n'int nemet kestell el loar, ned eont ket en-dro
* An dimeziñ : pemp kant lur poan hag ur c'hartouron plijadur
* An durzhunell a ra truez / P'he deus kollet he farez
* An hini a blij ar c'hizier dezañ e-nevez ur wreg koant
* An hini a sav ar C'hrav-domm hep sellet war e lerc'h a vez dimezet ar bloaz war-lerc'h
* An tog a rank mestriñ d'ar c'hoef
* An truilhoù, ar merc'hed brav / A gav fred atav
* Ar bank en tan ne lakaer ket / Dre ma vez an alc'hwez kollet
* Ar gened zo war-lerc'h ar mad / Keit ha ki kamm war-lerc'h gad
* C'hoant dimeziñ ha bevañ pell / En deus pep Yann ha pep Katell / Dimezet int, pell e vevont / Holl war o giz e karfent dont
* Da bep oad / E vez pilet koad • Dimeziñ war an oad
* Da bep oad e red ar c'hi war-lerc'h ar c'had
* Da vont da zougen ar Werc'hez / E ranker prenañ dantelezh
* Da zaou ha tregont ar c'hoant a zeu, da bevar ha tregont ar c'hoant a bad
* Da zimeziñ, gwelloc'h kalon vat ha tener / Eget arc'hant leizh ar baner
* Daonet 'vo ma c'hiez / Lavaret n'eo ket diaes
* Dimez da vab pa gari / Ha da verc'h pa c'halli / Gwelloc'h eo dimeziñ merc'h / Eget kaout anken war-lerc'h
* Dimezet Yann Bilhenn da Janed Truilhenn
* Diouzh pep troad n'eo mat pep botez / Ha da bep gwaz ned a pep maouez
* Divalav daou zen a gavfet / Paotr hep barv ha plac'h barvek
* El lec'h ma vez ur c'hilhog / Ne gan ket ar yar
* Etre an dimeziñ hag an eured / Emañ an diaoul o redek
* Etre an dimeziñ hag ar c'heuz / N'eus nemet treuz ar c'hleuz / Ha pa vo sellet mat / N'eus nemet treuz ur votez koad
* Evit reizhañ ar bleizi / Ez eo ret o dimeziñ
* Gant ar c'hoant fortuniañ e c'heller ober tro ar bed / Gant ar c'hoant kac'hat ne c'heller ket
* Gouezit ervad petra oc'h (emaoc'h) oc'h ober : an dimeziñ n'eo ket marc'had unneg eur hanter a achu da greisteiz
* Gwell eo berroù war an oaled / Eget en ti marc'h rous ar pried
* Gwell eo dimeziñ abred merc'h evid n'eo kaoud keuz war-lerc'h
* Gwelloc'h dibab brun / Eget chom da yun
* Hennezh eo bet c'hwezhet e fri dezhañ • Unan all zo bet dibabet da bried
* Kalon ur wreg zo un delenn / Hag a son kaer pa gar un den
* Kaout botoù berr, lostenn verr, marc'h Hamon, marc'h rouz • Bout gwarizius
* Kentoc'h e skuizh ar freilh evit al leur
* Kuzul gwreg ha heol abred / Gwech a vez mat, gwech ne vezont ket
* Maen uz karr, karr uz maen
* N'eo ket ar viloni / A laka an druzoni
* N'eo ket blev melen ha koantiri / A laka ar pod da virviñ
* N'eo ket skiantek an hini / A ro ali da zimeziñ
* N'eus dimeziñ nemet unan / An hini a zimez da zaou, da dri / A ya d'an ifern da leskiñ / An hini a zimez da dri, da bevar / A ya da viken gant ar gounnar
* N'eus ket a gozh votez / Na gav ket he farez / Nemet devet e vez
* N'eus pilhenn na gav truilhenn / Er c'harzh pe e-kichen
* N'eus tiegezh hep buanegezh
* Ne lammfet ket ar c'hilhog digant ar yar / Na Yann ar boc'hig digant par
* Neb a avantur e wreg / E-lec'h unan en deus dek
* Neb a gemer e bar / A zimez a-benn pa gar
* Neb na sent ket ouzh e wreg / Gwech a ra mat, gwech ne ra ket
* Neñv koumoulek, avel krinet, gwreg kozh kinklet ne badont ket
* Ozhac'h da ziwezhañ a rank mont da gousket / Ha gwelet mat hag e zor zo prennet
* Pa 'c'h a ar billig war an tan / Ec'h a an daou war unan
* Pa vez an tan en daou benn d'an ti nevez ne vez ket pell o teviñ
* Pa vez brasañ ar brezel e vez tostoc'h ar peoc'h
* Pa vez kouez, dorniat, arat / Emañ ar wreg en he loariad / Pa vez forniad, yod ha krampouezh / Penn ar wreg triflet a vez
* Pelec'h e kavot ur wreg vat ? / D'an neñv e ranker mont d'he c'herc'hat
* Piv zo kasaus d'an holl ? An diaoul hag ur wreg foll
* Ret eo mervel evit bezañ meulet / Dimeziñ evit bezañ dispennet
* Seul dostoc'h, seul dommoc'h
* Un alc'hwez arc'hant a zigor / Gwell evit un alc'hwez houarn an nor / Gwell evit arc'hant un alc'hwez aour
* Un taol tog en deus bet • Ur verc'h da zimeziñ en deus
* Ur bennhêrezh pa vez fall / A dalv kant skoed war unan all
* Ur c'had gwelet a-bell a dro da louarn a-dost • Dimeziñ gant un den estren a c'hall degas souezhadennoù
* Ur c'hilhog kement ha ma dorn / A zo trec'h d'ur yar kement hag un ti-forn
* Ur c'hoari kaer a vez en ti / Mard eus kegel o komandiñ
* Ur c'hozh botez bet er vouilhenn / M'he deus madoù a gav perc'henn
* Ur gwaz ever, ur wreg lipous / A gousko abred war ar plouz
* Ur pennhêr ha pa ve fall ha dall / A dalv kant skoed war unan all / Met pa vez sellet pizh / e teu daou c'hant war o c'hiz
* Ur pennhêr hag ur bennhêrez / A c'hall kargañ ur barrez
* Ur pennhêr hag ur bennhêrez / A ra alies gwall diegezh
* Ur wregig koant ha rederez / A gas da fall he ziegezh

## Doganed

* Ac'hanta, Yann al Leue / Paket out bet adarre !
* Dogan hag a oar / A ya rak enep ar c'hloar / Dogan ha na oar ket / N'en deus baradoz ebet
* Emañ ma lod e pep hini / Kent em bezo bet ma hini
* Emañ ma lod e kant / Kent em bezo bet ma c'hoant
* Tog pe voned zo ganeoc'h / Tres un dogan zo warnoc'h
* N'eo ket brav bezañ dogan / Pa vez bazhadoù goude
* Yann Golo-pod • A oar hag a lez ober
* Yannig Kountant • Na oar ket

## Furnez

* A bep liv marc'h mat / A bep bro tud vat
* A skiant hag a goantiri / Eo pinvidik a-walc'h pep hini
* A-barzh kontañ war sikour Doue / Eus ho kostez poagnit ivez
* A-benn neuze hag ac'hann di / En devo harzhet meur a gi
* A-van-da-van ez a merenn da goan
* Alies eus ar furnez / E teu ar gorregezh
* An aon eo boulc'h ar furnez
* An den a gomz, al loen zo mut / Diouzh o skiant eo komzoù an dud
* An devezh goude biken, pa savo ul loar nevez e ti ar gemenerien
* An eil amzer a vev un all
* An esperañs a vev an den / En dizesper ne vev den
* An ezhomm a ra ar pec'hed
* An traoù gant an traoù / An nez gant al laou
* Ar bed a dro, an den ivez / An eil a ya da heul egile
* Ar c'hamm a sailh keit hag un all / Hiroc'h mar gall
* Ar c'hamm a wel e damm • A ra stad anezhañ e-unan
* Ar c'hlask zo frank / Ar c'haout n'eo ket stank
* Ar c'hoarzhin hag ar gouelañ / En em heuilh peurliesañ
* Ar ouenn a denn / Diwar laou ne zeu ket c'hwen
* Ar pezh a zo tremenet ne zaleo ket
* Ar rod a vez atav e tu pe du o treiñ
* Ar sant pellañ / Ar sant gwellañ
* Ar vevenn ne dalv ket ar vezherenn
* Arabat dit lakaat da benn en draf, gant aon na chomfe da revr e gwask
* Arabat eo c'hwitellat uheloc'h eget ar genoù
* Arabat eo d'ar c'hilhog kanañ re abred • Ober ar youc'hadeg a-raok ar varradeg
* Arabat eo fiziout ar souchet o krediñ e ve kousket
* Arabat eo klask treiñ an avel / Diwar-bouez ur sugell
* Arabat eo lakaat peñsel burell da limestra • Dister ha prizius ned eont ket kevret
* Arabat eo lavaret « biken ne dañvain seurt soubenn »
* Arabat eo ober ar youc'hadeg a-raok ar varradeg
* Arabat eo stekiñ e benn ouzh ar wezenn bellañ • Na gwelout pelloc'h eget beg e fri
* Bale skañv ha gwelet a-bell / Zo merk un den a boell
* Bez fur, pa n'out ket koant / Diskouez ec'h eus skiant
* Bili war ziribin / Ne zastumont ket a vezhin
* Biskoazh louarn n'eo bet paket / Div wech en ur griped
* Biskoazh sant n'eo bet en e barrez meulet
* Buoc'h Marteze zo aet pell zo gant ar bleiz
* D'an dud fall ober meuleudi / Ouzh ar re vat zo strinkañ pri
* Daou benn zo da bep bazh
* Daou louarn kamm zo trec'h war unan eeun
* Dibaot hent kaer na ve meinek / Ha gwenodenn na ve dreinek
* Dibaot siminal a voged / Anez na vez tan en oaled
* Diouzh a reoc'h / E kavoc'h
* Diouzh ar frouezh emañ ret tañvaat / Kent evit lavaret emañ mat
* Dister an dra mar ne dalv ket ar boan d'e c'houlenn
* Diverglañ a ra an houarn en tan / An den n'eo den anez kaout poan
* Diwar an dour red, gwall ebet / Diwar an dour skoilh, gwall d'an holl
* Diwar deir gwech e torr ar blanedenn
* Diwar gi, ki ha diwar gazh, kazh / Diwar logodenn ne vez ket razh
* Doue a sell ouzh an den / Pa laka e grezenn e yen
* Dre forzh mont d'ar stivell / E teu da derriñ ar bezel
* E-keñver an dellidoù / Emañ ar c'haoudoù
* E pep tra e klask pep den / Tennañ begig e spilhenn
* E-touez ar muiañ a drein / Emañ ar gaerañ rozenn
* El lec'h ma 'z eus tremen / Ez eus hent pe wenodenn
* El lec'h n'eus nemet tud dall, ur born zo mat da roue
* En noz, ker brav ar raden hag ar roz
* Eno emañ micher ar bed / Lakaat an traoù d'ar red / Darn o vont / Darn o tont
* Etre naet ha loudour / Ur berad dour
* Eus ar sac'h ne c'heller tennañ / Nemet ar pezh a zo ennañ
* Eus vi torret da alumen / Ne zigloro labous biken
* Evel ar pennoù kolo / Ar pennoù uhel zo goullo
* Evel ma ri da wele e kouski e-barzh
* Gant a bep seurt leueoù e vez graet foarioù
* Gant an amzer hag an avel / Ez a pep anken war o divaskell
* Gant ar c'han kaerañ / E vez al labous kaouedet ar gwellañ • Diwallit ouzh ar veulerien
* Gant martezeoù ne vager ket a leueoù
* Gedal n'eo ket koll
* Goude an delenn, ar rebed • Tremen a reer eus an eil plijadur d'eben
* Goude an enkrez e teu levenez
* Goude ar c'hoarzh / E teu an dic'hoarzh
* Gouzañv hep klemm ar pezh a c'hoarvez / Zo louzoù mat ouzh pep enkrez
* Gwall fall e tle bout ar wezenn / Pa n'hall ket sec'hañ he ruskenn
* Gwashoc'h eget ar raned / A son e bal ar c'horriganed
* Gwechall a oa gwechall, an hini n'en doa ket doulagad a oa dall hag an hini en devoa a wele eeun pe a-dreuz
* Gwechall diouzh gwechall / Hiziv diouzh hiziv
* Gwell eo dougen ar groaz eget he ruzañ
* Gwell eo furnez evit pinvidigezh
* Gwell eo ur gudenn mat-nezet / Evit n'eo un ti skubet
* Gwelloc'h eo ar soupren eget ar sorc'henn
* Gwelloc'h eo distreiñ diwar hanter hent eget ober gwall veaj
* Gwelloc'h gloazañ daou eget lazhañ unan
* Gwelloc'h un taol troad eget un taol teod
* Gwelloc'h ur c'had paket eget div o redek
* Hep stourm ne vezer ket trec'h
* Hepken betek ar wech diwezhañ ez a ar pod d'ar feunteun
* Itron Varia an Amzer / Ne labour ket en aner
* Kaerañ zo eo al lagad / Pa vez digor war galon vat
* Kalonek a drec'h pep tra
* Kammed-ha-kammed e reer tro ar bed
* Kant bro, kant giz / Kant parrez, kant iliz / Kant marc'hadour, kant priz / Kant maouez, kant hiviz / Nemet unan a vefe dihiviz
* Kant klevet ne dalvezont ket ur gwelet
* Karet a reer an drubarderezh / Kasoni zo ouzh an trubard
* Kement a strak / Ne dorr ket krak
* Ken alies ar pod d'ar feunteun / Ken na vez torret
* Keuz a-raok ne vez ket / Keuz war-lerc'h ne dalv ket
* Ki skaotet a dec'h rak dour bervet
* Klask pesked pa vez tost al lenn, ev dour pa vez tost ar feunteun
* Kraf evit kraf / Krog evit krog / Ivin ouzh ivin
* Lagad a dalv teod • Gwell bout war al lec'h eget komz
* Lavar din piv a hentez, me 'lavaro dit piv out
* Lod a ouel, lod a gan / Ar bed zo dudi ha poan
* Mad graet / Buan ankouaet
* Maen-ruilh, maen-ki / Ne zastumont ket a ginvi
* Mallozh da neb a zo ganet en ur gwall vro / Rak atav e tistro
* Mar skubfe pep hini dirak e di / Ne welfed ket e nep lec'h loustoni
* Mont re vuan ne dalv netra / Nemet c'hwen a ve da bakañ
* Muiañ keuneud, brasañ tantad
* N'end eus ket menez hep deval
* N'eo ket an tog a ra an eskob
* N'eo ket ar c'hezeg bras a gas ar c'herc'h d'ar marc'had • An hini brasañ ne vez ket atav an hini kreñvañ
* N'eo ket d'ar re fall / Ober lezenn d'ar re all
* N'eo ket gant taboulinoù e vez paket ar c'had
* N'eo ket ur c'hement c'hoantaat ha kaout
* N'eo ket ur skandillig a ra an hañv / Nag ur barr-avel a ra ar goañv
* N'eus den ebet war an Douar / Na gav en tu bennak e bar
* N'eus den fin n'en deus e goulz
* N'eus den na tra hep e si / Hag alies en deus daou pe dri
* N'eus droug ebet ha na denn da vad
* N'eus netra o paeañ an dud e par an amzer
* Na rebech da zen ar pezh a ri da-unan, pa n'ouzez ket petra a ri warc'hoazh
* Ne c'heller ket bout ha bout bet
* Ne vern an hent, gant ma c'heller degouezhout
* Neb a c'hed en devez
* Neb a c'hoarzh da veure a c'harm da noz
* Neb a dromplo gant spilhoù / A dromplo gant skoedoù
* Neb a glev ar c'hwezh / Diouzh e revr e kouezh
* Neb a laer un u / A laer ur jav pa gav tu
* Neb a ra bil / A zeu tort ha vil
* Neb a sent ouzh e benn / Zo sotoc'h eget un azen
* Neb a ya d'ar foar a goll e blas
* Neb a zigor e gap / A bak atav un dra bennak
* Neb na vrik netra / Na koll na gounit ne ra
* Nebeut tra, nebeut / Hinkin a ra neud
* Ouzh ar red n'eus ket a remed
* Pa erru ur c'holl en ti / Ec'h erru daou pe dri
* Pa vez ar c'hazh da foetañ / Foetañ diouzhtu eo ar gwellañ
* Pa vez ar c'hazh er-maez ag ar gêr / Al logod a ra fest er solier
* Pa vez debret ar bara / E vez diaes e baeañ
* Pa vez gedon eo gedona
* Pa vez kamm ar c'heuneud ne vez ket eeun ar glaou
* Pa vez roet e lod d'ar foll / E rank e c'hounid pe e goll
* Pa vez tro da goll / Gwelloc'h hanter eget holl
* Pa vezer savet en uhelañ / E vez al lamm brasañ
* Pa voud ar skouarn gleiz / Meuleudioù a-leizh / Pa voud ar skouarn dehoù / Meuleudioù hebiou
* Pa ziveuzo kêr Is / E veuzo Paris
* Pa zle erruout gwall / Gwell eo born eget dall
* Paour ha pinvidig / A rank dizoura e gig
* Par wir / Par c'haou
* Pep hini a anavez e loen pa rank en bevañ
* Pep hini e vlaz / Logod d'ar c'hazh / Eskern d'ar chas
* Pep hini en deus e goust / Evel-se emaomp tout
* Pep tra a dremen gant an amzer
* Pep tra en e blas / Hag ar bec'h e kreiz ar c'hravazh
* Petra 'servij nac'h ouzh Doue / Ar pezh a oar ar Werc'hez ? • Perak kuzhat ar pezh a oar meur a zen ?
* Poan ar re all zo skañv da zougen
* Ret eo lezel neb en deus gal / D'en em gravat ha da c'hrognal
* Sellit ouzh ho seulioù / Hag e welot toull ho loeroù
* Tamm-ha-tamm ez a ar verc'h da vamm
* Tammig-ha-tammig e vez graet e vragoù da Yannig
* Tammig-ha-tammig ez a ar marc'h gant ar big
* Tri beg zo o souten ar bed / Beg ar vronn, beg ar soc'h / Hag ar beg all a ouzoc'h
* Tud fallakr, abred pe ziwezhat / Ho pezo greun diwar ho had
* Ul laouenn-dar / Arc'hant hep mar
* Un den berzet a dalv kant
* Un den kreñv, un den krevet / Ur baleer bras, un den brevet / Un neuñvier kaer, un den beuzet / Un tenner mat, un den lazhet
* Un drezenn daoubennek / A ro lamm d'ar genaoueg
* Ur gomz lavaret er poent mat / Zo gwelloc'h eget div re ziwezhat
* Ur penn-ed dic'hreun a sav e benn uhel / Unan leun a bleg bepred izel
* Ur poent zo evit pep tra
* Ur wech n'eo ket atav eo

## Gwirionez

* An den klañv e zaoulagad n'hall ket gwelet an deiz / Nag ar re a zo kablus klevet ar wirionez
* Ar wirionez na dalv netra / Pa ra gaou ouzh an nesañ
* Ar wirionez zo diaes da glevet / Dreist pep tra d'an hini n'he c'har ket
* Ar wirionez zo kasaus / D'an neb a zo kablus
* Ar wirionez zo kasaus / Ha neb he lâr zo arabadus
* Etre c'hoari ha fars / E vez lavaret ar wirionez da galz
* Lavaret a reer alies / Gaou e-lec'h gwirionez
* Neb a oar reizh ar wirionez / A c'hall he lâret gwell a-se
* Ur gaou livet zo heñvel ouzh ar wirionez

## Hêrezh

* Al louzoù fall a drec'h atav
* En douar fall emañ fall an ed
* Ha droug ha mad / A denn d'e had
* Hevelep tad, hevelep mab / Mab diouzh tad
* Mab e dad eo Kadioù / Pe a vent, pe a liv / Nemet e vamm a lârfe gaou / Mar n'emañ e ouenn eo al liv
* Merc'h he mamm eo Katell

## Kaezouregezh

* Ar broc'h a doull an douar / Hag Alanig a grog ar yar
* Ar c'hazh a vourr o logota / Hag ar c'hi o koulineta
* Ar c'hlask a zo frank / Ar c'haout n'eo ket stank
* Betek-henn n'emañ ket ar mod / Ec'h a ar plac'h da glask ar paotr
* Dousoù e pep lec'h / Karantez e nep lec'h
* Kerse ne zeu nemet goude
* N'eo ket kaout skeul d'ar c'hazh / Evit pakañ logod pe razh
* Oad ha hed / A laka ki d'ar red

## Karantez

* An aour melen a vez rannet / Ar garantez ne vez ket
* Ar c'hentañ gwelet / Marv pe zimezet / Mar bez friko e vi pedet
* Ar feiz a zibrad ar menezioù / Ar garantez a gas d'an neñvoù
* Ar garantez d'en em vagañ / A rank kaout dour ha bara
* Ar garantez dre ma kosha / Evel gwin mat gwelloc'h-gwellañ
* Ar garantez zo d'ar gened / Evel glizh an hañv war ar boked
* Ar gwir garantez zo un tan / Ha ne c'hall ket bevañ en e unan
* Ar re-se zo an eil dindan egile • Karantez a vagont an eil evit egile
* En doujañs emañ ar garantez
* En em garout hep karout den / Zo bezañ fallañ loen
* Evit ur boanigenn, kant madigenn
* Fritañ laouenn ar baourentez / War pillig ar garantez
* Gant karantez zo plijadur / Ha gant madoù tamalladur
* Gwell eo en em garout nebeutoc'h / Evit ma pado pelloc'h
* Gwell eo karantez 'leizh an dorn / Evit n'eo madoù 'leizh ar forn
* Gwell eo karantez etre daou / Evit n'eo madoù 'leizh ar c'hraou
* Karantez pell, karantez gwell / Karantez tost, karantez laosk
* Kareañ kanaouenn zo er bed / Eo hini ar muiañ karet
* Karout hep bout karet / Zo poanius ha kalet
* Karout kened ne bad ket pell / Karout onestiz zo gwell
* Kemer hep reiñ / A laka karantez da dreiñ / Reiñ hep kemer / A laka karantez d'ar red
* Madoù a zeu, madoù a ya / Karantez morse ne guita
* Madoù a ya war-bouez ar stêr / Hag ar garantez a chom er gêr
* Neb na glev nemet ur c'hloc'h ne glev nemet ur son
* Pa vec'h ken du hag ar mouar / Gwenn-kann oc'h d'an hini ho kar
* Ret eo anavezout a-raok karout
* Ret eo karout ar sant / Evit e gavout koant

## Kenwerzh

* E-keñver kinklañ eo gwerzhañ
* Lakaat he zorn en e zisheol • (C'hwitañ war un taol mat)
* Na werzh netra da vignonig / Na bren netra digant pinvidig
* Prenit ker pell hag a garot / Gwerzhit ker tost hag a c'hellot
* Re ginnig marc'hadourezh a ziskouez n'eo ket hewerzh

## Kevredigezh

* Mouezh Doue eo mouezh an dud

### Atebegezh

* Arabat eo mont war-bouez un neudenn vrein
* Digarez ar c'hreñvañ eo bepred ar gwellañ
* N'eo ket a-walc'h staotañ er piñsin / Ha mont er-maez da c'hoarzhin • Ret eo bout atebek

### Barn

* Arabat eo barn an dud diouzh o gwelet
* A-raok meuliñ pe damall / Gwelit hag ez eo leal
* Barnit ar re all / Evel ma fell deoc'h bezañ barnet
* Diouzh ma ri e vi barnet
* Emañ ar billig o tamall ar pod-houarn
* Gant ar muzur a rofed d'ar re all / E vo roet deoc'h
* Kentañ rebech a ra kakouz da gakouz eo kakouz
* Lies a wech e vez tizhet fall / Neb a gustum tizhout ar re all
* Ma mab, gant ar ment a venti / Ha netra ken, mentet e vi
* Podez merenn a ra goap eus podez koan / Padal emaint o-div war ar memes tan
* Ret eo lemmañ a-raok flemmañ
* War stad ar re all neb a gomzo / Mar kar em sellet e tavo

### Bodadegoù

* Aet eo ar c'hazh gantañ • Aet eo kuit dre guzh
* El lec'h ma staot ur c'hi / E staot daou, tri

### Brud

* Brud mat a chome toull an nor / Brud fall a red betek ar mor
* Den a galon zo doujet
* Evit plijout d'an holl / Eo dleet bezañ fur ha foll
* Gant an holl neb zo karet / Zo fur-fur pe zispered

### Darempredoù

* Da heul ar bleiz / Ned a ket an oan
* Gra da oan hag e vi touzet
* Gwellañ kammed a ra ar bleiz eo an hini a ra e-unan
* Gwelloc'h brammat dirak ur vro / Eget kreviñ en ur c'horn-tro
* Gwelloc'h eo plegañ eget terriñ
* Lez kaoc'hig da zont, hag arc'hoazh en do c'hoant foerig da zont • Bez gwan gant un den hag e c'houlenno mui-ouzh-mui
* Lezit ar re all da ziluziañ o gwiad
* Mar plegez da vout gwelien e vi lonket gant ar moc'h
* Mat al laezh dous, mat al laezh trenk / Mat da bep unan chom en e renk
* Neb a lavar e oar pep tra / A ziskouez bout an azenañ
* Neb a venn krougañ ar c'hazh a lavar eo fall da logota
* Neb n'eo ket mestr en e vro / Mont d'ur vro all hag e vo
* Pa lez an den da lakaat un troad war e c'houzoug e vez lakaet daou
* Pep unan a gont diouzh e du
* Un azen ned a ket da lavaret grasoù • Ne drugareka ket
* Yenañ traoù zo en ti / Penn daoulin an ozhac'h ha fri ar c'hi

### Kenskoazell

* Dre faot un tach e koll ar marc'h e houarn
* Gwadegenn evit gwadegenn pa vo lazhet ar moc'h
* Gwell eo rannañ etre dek eget lezel unan hep
* Kenderv-kompez pa bresti / Mab ar c'hast pa c'houlenni
* Pep hini d'e dro / Evel an toaz e go
* Poan lodennet / Poan dibennet
* Truez hep sikour a ra nebeut a vad
* Un amezeg mat zo gwell / Eget ned eo kerent a-bell
* Un neudenn na grougo den / Kant neudenn a ra kordenn

### Korf

* Bihan ha tev / N'eo ket difonn eo
* Blev a rodell : diaoul a baotr
* Ur chouk ront hag ur revr plat / Hennezh zo ur paotr mat

### Sekredoù

* Bezit atav war evezh ouzh un den mezv / Rak ar pezh a oar, an holl er gouezo
* Divskouarn zo er c'harzh / Diavaez ha diabarzh
* El lec'h ma vez tri e vez toull an ti • Pa vez gouezet un dra gant tri den ne chom ket kuzh e-pad pell
* Pig pe vran a gan
* Tra guzh da dri neb a lavar / A-benn nebeud un all er goar
* Ur sac'h dizere eo — Ne oar ket mirout ar pezh a vez fiziet ennañ
* War-dro ar moc'h / E vez soroc'h

### Skiant-prenet

* Kouezhet eo e veud en e zorn • Disouezhet eo bet
* Tremenet eo lost al leue dre e c'henoù • C'hwitet en deus war an degouezh

### Tabut

* Dont a ri da'm forn da boazhañ • A-du ganin e vi en diwezh
* Em milin n'eus ket dour a-walc'h / Evit malañ hoc'h arreval
* Ma genoù zo din hag ho hini zo deoc'h
* Ne ruo ket hiroc'h eget e c'har • Grozmolat a raio betek skuishaat ha tevel
* Neb ne lavar ger a zo asant
* Peoc'h ! Peoc'h ! / Lost ar vuoc'h / Zo ganeoc'h • Ganeoc'h emañ ar wirionez

### Temz-spered

* Bout fier ne goust netra / Bragal a ra
* Diaesoc'h eo ober mezh dezhañ eget ober doñjer d'ur pemoc'h
* Diouzh e gan ez anaver al labous
* Fouge zo ennañ evel un targazh er ribod
* Goapaat a ra ker flour / Ma tennfe dienn diwar zour
* Hennezh 'vez atav war-lerc'h kerc'h • Diwezhat e vez atav, da erruout pe da gompren ; ar c'herc'h a c'hounezer da ziwezhañ
* Hennezh a ra kalz a deil diwar nebeud a c'houzell • Brabañsal a ra diwar nebeut
* Hennezh ne oar na bu na ba / Na sou na diha / Ne oar nemet evañ laezh / Ha debriñ yod d'e lakaat er-maez
* Kaout ar moc'h bihan er gêr • Bout imoret mat
* Memor verr a rank kaout divesker hir
* Meur a heñvel zo er foar / Ha n'int na breur na c'hoar
* Mont war kein ar marc'h • Bout gwarizius
* Neb en em veul e-unan en em veul pa gar
* Sotoc'h eget Merlin hag a red en dour a-raok ar glav

## Kloer

* Al louarn o prezeg d'ar yer
* Aotrou person, mar grit ho kest / C'hwi 'raio ivez ar fest
* Ar veleien ne garont ket / Bezañ distroet eus o fred / Gortozit 'ta gant pasianted / Pe an absolvenn n'ho po ket
* Gaou a lavarit, pa ma vin manac'h
* Hag e vec'h eus gouenn ar c'hi / Mard hoc'h eus madoù, deuit en ti / Hag e vec'h eus gouenn ar roue / Mard oc'h paour, it en anv Doue
* Hêrezh ur beleg eo arabat he c'has da benn uhelañ an ti — Arabat eo he mirout, peogwir e teu eus ar beorien
* Kazeg ar c'hure / A ranko bale
* Kelien ha merien / Menec'h ha beleien / Pevar seurt loened / Ar gwashañ zo er bed
* Madoù beleg ha plouz ed-du / N'int mat nemet d'ober ludu
* Muioc'h a win eget a goar a zispigner er pardonioù
* Pa 'z a ur manac'h da nep lec'h / E teu un allig en e lec'h
* Pep manac'h a bed evit e sac'h
* Peurvuiañ ar beleg / A lâr en ur brezeg / Selaouet ma c'homzoù / Laoskit ma oberoù
* Reizhenn manac'h a zo tenna / Digant an holl hep reiñ tra
* Ur beleg marv / Un all en e lec'h

## Kozhni

* A-raok mervel reiñ e zanvez / A dosta an den ouzh paourentez
* Aesoc'h ar mab goulenn ouzh tad / Evit d'an tad goulenn ouzh mab
* An delienn a gouez war an douar / Ar gened ivez a ziskar
* An den dre ma gosa a falla
* An hini a zalc'h an askorn / A yelo ar c'hi da heul e zorn
* An hini kozh, pa redo / D'an inkane ez aio — Ne vo ket ker prim ha gwechall
* An hini gozh a lamm en dour / Hag a bed Doue d'he sikour
* Ar bugel a ra goap eus ar re gozh / Ne yelo ket d'ar baradoz
* Ar skosoù kozh ne vevont ket pell pa vez kemmet lec'h dezho
* Blev gwenn ha lunedoù / Ne blijont ket d'ar merc'hedoù
* Dalc'h ar c'hef ez torn p'emañ / Hag e teui da dommañ outañ
* Div, teir amzer en deus an den / N'int ket heñvel an eil ouzh eben
* E-kichen ur c'hazh kozh e vez brav tommañ
* Fañch kozh a zebr iskis / Ken na dap gant e viz
* Grisaat n'eo ket koshaat
* Gwrac'h klemmus, gwrac'h padus
* Mar fell dit bevañ kozh / Kas an avel fall diouzh da gof
* Mat eo bevañ pell / Bevañ mat zo gwell
* N'a ket da goz an hini na laosk ket a avel euz e gof
* N'eo ket ar re a vez erbedet a ya da gozh
* Ne c'heller ket, siwazh, neveziñ / Beg ur wrac'h kozh 'vel tal an ti
* Neb a zo sot yaouank-flamm / Evit koshaat ne fura tamm
* Seul goshoc'h, seul sotoc'h
* Term-term a ya da goz
* Tremenet an heol war he zreuzoù
* Tremenet eo an heol hebiou ar prenestr
* Tristañ daou dra zo er bed / Koll ar gweled hag ar c'herzhed
* Ur c'hozh louarn, hag eñ pare / Ur gozh yar c'hoazh a garfe
* War-lerc'h un daspugner / E teu un dispigner

## Labour

* Abred pe ziwezhat ez a an taol da fall
* Aet eo gantañ evel farz gant ur paotr kozh • Buan en deus labouret
* Al loc'hañ eo an diaesañ
* An diloa el limon hag al lijerañ a-raok • Kezeg ; da labourat buan
* An diviner a c'hounez e voued, al labourer na ra ket
* An eur eo an eur, pa vez tremenet n'eus eur ebet ken
* An hini 'vez oc'h aozañ yod / 'N deus an tamm kentañ evit e lod
* An hini a c'hwitell bepred a zisec'h e veg
* An hini a vale eeun a gav atav ledan e straed
* An hini a zo akuit da zebriñ a zo akuit da labourat
* An hini na sec'h ket e bal / 'Zle bep mare sec'hañ e dal
* An tu eo an hanter eus al labour
* Anez labour, prezeg aner
* Anez labour, prezeg aner / Kentañ prezeg eo ober
* Ar belladenn zo kac'hadenn
* Ar boued d'an eur, al labour pa c'heller
* Ar c'haerañ charretour a ziskar e garr
* Ar c'housk a c'heller digoll / Met kousket a-raok zo koll
* Ar gwellañ bara da zebriñ / A vez gounezet o c'hweziñ
* Ar pezh a zo graet gant ma zad / A zo graet mat
* Arabat eo ribotat hep kaout amann
* Ar re vraz na reont ket toud al labour
* Bale n'eo ket dale
* Bevañ mat, bevañ zo ret / Lardañ diegi zo pec'hed
* Biken ne zegouezho aour / E godell un den dilabour
* Bras al labour, bihan an debriñ
* Da c'hwennat ha da fichañ foenn / Atav ken dillo hag un all da benn
* Da louarn kousket / Ne zeu tamm boued
* Dalc'h mat d'ar bas / Laosk ar belost da gas
* Deuet da leve d'ar gêr • D'un den hag en deus graet un ehan hir en e labour
* Dibaot ar c'halvez / A labour hep danvez
* Diouzh al labour / Ar micherour
* Diwar ar friantiz ez a ar c'hazh da logota
* Diwar c'hoari ne zeu netra d'ar gêr
* El labour emañ ar yec'hed
* Evit pakañ louarn pe c'had / Eo ret sevel mintin-mat
* Finesa zo gwelloc'h / Evit nerzh
* Freuzañ hag adober a bad hir
* Gant ar boan hag an amzer / A-benn eus pep tra e teuer
* Gant netra ne reer tra
* Goude dale / E teu ar gorregezh
* Goude dale e ranker bale
* Gwell eo un oberer eget kant lavarer
* Gwell eo ober labour fall evid dizentiñ ouz ar mestr !
* Gwelloc'h gouzout tres eget kaout nerzh
* Gwelloc'h ijin eget nerzh
* Gwelloc'h un amezeg mat a-dost eget ur c'herent fall a-bell
* Hanter douget ur bec'h graet mat
* Hennezh zo maout / Da lakaat spilhoù e revr ar saout • Da ober al labour war an tu gin
* Hep ar skodoù hag ar c'hoad-tro / 'Ve muioc'h a gilvizien evit na zo
* Hirañ amzer, aesañ labour
* Ho labour a yelo da labour wenn • En aner e labourit
* Kalz a dud a ra kalz labour met kalz a voued a ya ganto
* Kant devezh souzañ ne reont ket un devezh fonnañ
* Kaout c'hoant zo gallout
* Karrig a dro a red bro
* Kemenerien omp tout / Met an tailh a zoug • Diouzh e labour e varner an den
* Kloc'h an añjeluz, kloc'h an digolierañ
* Komz gant ur sod ret eo gwelloc'h / Reiñ flour gwinizh d'ar moc'h
* Kreisteiz : hanter an deiz, hanter ar boued / Hanter al labour n'eo ket
* Labour d'ar Sul, labour a-gul
* Labour Sul, labour null
* Labour mut, labour yud
* Labour, mignon, endra 'c'helli / Pa vi kozh ec'h ehani
* Labourad n'eo ket un dizenor
* Labourat evel ma kac'h ar saout en noz • Kaoc'hañ al labour
* Labourat evel ur yar dilost • Ober labour diechu
* Labourit a-dreuz, labourit a-hed, temzit ervad hag ho-po ed
* Labourit pa gousk an dibreder / Hag ho po ed leun ar solier
* Me 'garfe e ve noz, koan em c'hof, ar Sul warc'hoazh ha gouel antronoz
* Mont da gerc'hat dour gant ur bouteg
* Mont da glask avaloù er dervenn • Diouer a skiant-prenet
* N'emañ ket bale an eost gantañ • Ruzañ a ra
* N'eo ket an tourioù eo a ra al labourioù / Nag ar chantolorioù eo a stank an dorioù
* N'eus ket ezomm da gemer un den bihan evid espern boued nag unan braz evid ober muioc'h a labour
* N'eus ket moaien da voaieniñ / D'ober soubenn hep druzoni
* N'eus labour n'heller da verraat / En ur gemer dre ar penn mat
* Na biskoazh den na eure re / Na rafe re nebeut goude
* Ne c'heller ket kanañ ha c'hwitellat war an dro
* Ne dalv ket ar boan sutal pa ne fell ket d'ar marc'h staotañ
* Ne vez ket desket da dad-kozh ober bugale-vihan
* Neb a c'hall ober paner a c'hall ober manikin
* Neb a gouezh en devez lamm / Pa dorr e c'har e vez kamm
* Neb a sellfe ouzh an erv ne c'hounezfe ket
* Neb a venn, hennezh a c'hall
* Neb en deus ezhomm da labourat a rank plegañ
* Neb na laka poan nag aked / N'en devezo madoù na boued
* Neb zo sod e soñj dezhañ / Eo sotoc'h an holl evitañ
* O c'hortoz ar geot da sevel e varv ar saout gant an naon
* O terc'hel stenn / E vez kaset an traoù da benn
* Pa ri ti, to / Pa ri falz, troad / Had, pe laosk dihad
* Pa vez ar muiañ a dud e vez ar fallañ labour
* Pa vez tro d'ober un dra / Na chom ket da varc'hata
* Pa weler divskouarn ar c'had n'eo ket re abred d'he bazhata
* Paol gozh o klask eeunañ he gar d'e vamm / En deus he zorret e daou damm
* Pep hini e dro / Hag ar vilin a dro
* Pep unan a ya da heul e vara
* Re a vann ne dalv mann
* Ret eo gouzañv da gaout skiant / Labourat tenn da gaout arc'hant
* Ret eo skeiñ war an houarn keit ha ma vez tomm
* Ret eo terriñ ar graoñenn / Evit kaout ar vouedenn
* Sell ouzh petra 'ri
* Setu kloc'h an diskolierañ / Poent eo disterniañ
* Seul gentañ, seul wellañ
* Stagañ kezeg ouzh lost ar c'harr / Lakaat lost ar c'harr a-raok • Ober an traoù war an tu-gin
* Tamm an traoù d'ar gemenerien / Ha tamm al las d'al labourerien
* Te 'gavo gras / Mont eus an doser d'ar bas • Aesoc'h e vo al labour
* Tost ne dap ket ha berr ne skoulm ket • Ret eo mont betek penn ar pezh a venner ober
* Ul loen ouzh ar stern / Ne zle ket kac'hat en ur bern • Ret eo dezhañ labourat
* Un dra c'hraet ne zle netra d'un dra da ober
* Ur c'homander mad a zo gwelloc'h evid daou labourer
* Ur sprec'henn a zebr alies kement hag ur marc'h mat

## Lezireien

* Anez labourat, brec'h didorr
* Bepred didalvez a gav digarez
* Da Sadorn ez eo bet ganet / Ebat gantañ al labour graet
* Didalvedigezh, mamm ar baourentez
* Fallañ ibil a zo er c'harr a wigour da gentañ
* Ganet eo bet goude ar c'hrampouezh gwinizh • Goude m'eo bet graet al labour
* Hennezh ne c'hwezo ket el lec'h ma c'hwez ar broc'h
* Kouez al loudourenn / Pa 'z eo sec'h zo gwenn • Al lezireien ne sellont ket ouzh disoc'h o labour
* Lein hir hag oferenn verr / A blij d'an dud dibreder
* Neb n'en deus ket c'hoant da gaout naon / Ne chom ket re bell war e skaoñ
* Neb na laka poan hag aked / N'en devo na madoù na boued
* Un den yaouank karget a ziegi / A zastum poan war-benn e gozhni

## Liv an amzer

* Abred ne goll morse
* Alies ar wenn rev / A zeu a-raok ar glav
* Amzer vrav pa gan an alc'hweder / Pell hag uhel en aer
* Amzer vrav pa vez an durzhunell o kanañ e-touez an derv hag ar fav
* An avel c'hevred / A laka ar c'hleier d'en em glevet
* An avel izel ha yen / He deus tromplet meur a zen • Glav diwar avel greisteiz
* An avel su ha gevred / Mat d'ar c'houllo ha d'ar garget
* An heol gwenn / Da c'hlav a denn
* An heol zo aet da guzh er vouilhenn • Keloù glav
* An tenn e Brest / Ar glav zo prest
* Ar c'hefeleg diouzh ar mintin, an avel en e veg / Ar c'hefeleg diouzh an noz, an avel en e lost
* Ar pagan en deus kalaet e voned glas • Avel walarn o tont eus Kerlouan : glas eo an oabl
* Avel a c'hornaoueg / Anat da bep genaoueg
* Avel a greisteiz / Glav hep dale
* Avel gevred, na ziwadañ moc'h / Diwallit ho kontell ganeoc'h
* Avel viz / Avel bizh • Nebeut a besked
* Bezo an avel el lec'h ma karo / Pa ra glav e c'hleb atav
* Biskoazh glav en deus graet na davfe / Avel greñv na gouezhfe
* Bolz an neñvoù steredennet / Amzer vrav diastennet • Keloù glav
* Brum diwar ar mor / Heol tomm ken na c'hor / Brum diwar ar c'hoad / Glav ken na strak
* Brumenn pa vez / A bad tri devezh
* Brumenn vor / Tommder en gor
* D'abardaez heol toull / Antronoz glav ken a boull
* Diwallit rak ar mervent kozh / Hag ar gwalarn yaouank
* El lec'h ma plij da Zoue e ra glav / El lec'h ma vez disto e ra atav
* Erc'h a draoñ, glav a viz / Gwashañ div amzer a welis
* Erc'h ar bloaz kozh a dalv bara
* Frim er bloaz kozh / Avaloù 'leizh ar foz
* Glav 'vezo a-benn nemeur pa dro ar c'hazh e lost ouzh an tan
* Glav a zeu diwar greisteiz / Glav e-pad an deiz
* Glav da Sul, glav da Lun / Glav e-pad ar sizhun
* Glav da c'houloù-deiz / Ne zalc'ho ket betek kreisteiz
* Glav diouzh ar biz / Glav e-pad ar miz
* Glav war an traezh /Glav e-pad an deiz
* Glizh ken na ziver ar gwez / Glav a-benn tri devezh
* Goañv abred / Goañv bepred
* Goañv abred / Goañv bepred
* Goañv kalet ken na deu ar bleuñv en haleg / Goañv gwenn ken na deu ar bleuñv er spern
* Goude ar Pardon ned a mui ar gurun war Sant-Ider
* Goude ar glav, an disglav
* Gwalarn kalmet diouzh an noz/ Su pe gevred antronoz
* Gwareg-c'hlav diouzh ar beure / Stignit ho tevezh koulskoude
* Gwell eo moged forn / Eget avel skorn
* Heol a savo re vintin / Zo tec'het da wall fin
* Heol gwenn a ro glav / Ha heol ruz amzer vrav
* Kanevedenn a-raok dek eur / Gloan er-maez, eme an inkarder
* Kanevedenn a-raok dek eur / Trec'h ar sec'hor d'ar glebor
* Kanevedenn a-raok dek eur / Un devezh mat d'al labourer
* Kanevedenn diouzh an noz / Glav hag avel antronoz
* Kanevedenn diouzh ar mintin / Sin vat d'ar pirc'hirin
* Kelc'h a-dost / Glav a-bell / Kelc'h a-bell / Glav a-dost
* Kelc'h loar diouzh an noz / Glav pe avel antronoz
* Kilhog Plouvien war Vourc'h-Wenn, glav / Kilhog Plouvien war Lopre, amzer vrav
* Kornaoueg teñval, gevred sklaer / Poent d'ar c'houer dont d'ar gêr
* Leun ur c'hlos-vi ag avel viz / A zalc'hfe glav e-pad ur miz
* Loar da Wener / Amzer
* Mard a an arnev d'ar menez / Kemer da freilh ha kerzh er-maez / Eus ar menez mard a d'ar mor / Serr war da gein prenestr ha dor
* Mard eo yen ha kriz ar goañv / Da gof ouzh taol, da gein d'an tan
* Mogedenn diwar ar mor / Heol gor ken na faouto an nor
* Nav c'hrozadenn forn / A ya gant ur barr avel skorn
* Pa 'z a ar barroù d'ar mor / Kit d'ho kwele, serrit ho tor
* Pa gan an dour er gwernioù / Souch da skouarnoù • Amzer yen
* Pa gouezh ar stered / Sur e vo glav abred
* Pa grog ar skorn gant al loar nevez / Ne bad nemet daout pe dri devezh / Pa grog ar skorn war an diskar / E pad keit ha ma kar
* Pa skorn an dour en ti / E koll ar c'herc'h o fri
* Pa vez an avel er c'hornaoueg / E vez tapet meur a c'henaoueg
* Pa vez an erc'h war an douar / Ne vez na tomm na klouar
* Pa vez glav da c'houel Madalen / E vrein ar c'hraoñ hag ar c'histin
* Pa ya an deñved da saout / E vez glav da gaout
* Pa zeu ar c'hizhier en haleg / Echu ar goañv kalet
* Re a erc'h, re a gerc'h / Re a skorn, re a segal
* Rev gwenn en diskar / Amzer c'hleb hep mar
* Rev gwenn war ar c'hresk / Amzer gaer ha fresk
* Rev gwenn war loar nevez / A denn d'ar glav alies
* Ruz diouzh an noz, gwenn d'ar mintin / 'Laka joaus ar pirc'hirin
* Ruz pa guzh, gwenn pa sav / Sur e vo amzer vrav
* Ruzder a zo mat / Pa ya an deiz war verraat
* Ruzder diouzh ar mintin / Sur da vezañ gwall fin / Ruzder diouzh an noz / Brav an amzer antronoz
* Ruzder diouzh ar mintin / Tomm an dour en e biñsin • Keloù glav
* Ruzder diouzh an noz / Glav antronoz
* Sant Pêr ha sant Paol / O c'hoari bouloù war an daol • Kurun
* Seizh bloavezh sec'hor / Ne reont ket ur bloavezh kernez / Un devezh glebor / Er grafe
* Trouz mor e Pont Krac'h / Glav hag avel ken na gac'h

## Loened

* Aet eo dezhañ evel ur c'hi d'ur paotr kozh
* Aet eo e vlev gant ar big • Moal eo.
* Ar c'hi hag ar c'hazh / Mignoned warc'hoazh
* Ar c'hilhog : « Erru an ozhac'h d'ar gêr ! » / Ar c'hazh : « Mezv, mezv, mezv ! » / Ar c'hi : « Atav, atav, atav ! »
* Ar marc'h gwellañ / A rank pukañ
* Ar pesked a ya da heul o boued
* Ar pezh a ra d'an dridi bezañ treut / Kalz emaint war nebeut
* Ar saout a zebr lann / Zo druz o amann
* Ar yar a zov dre he beg
* Bouzar ki pa gar
* C'hwen, c'hwil / Tennañ kant ha golo mil
* Dañvad kailharet, peurvuiañ / Ouzh ar re all 'glask em frotañ
* Diouzh he dant e vez goroet ar vuoc'h
* Diwar logod, logod / Diwar razhed, razhed
* E-kichen ki stag ne vank ral gad
* El lec'h ma vez staget an azen e rank peuriñ
* Kerc'heiz a lez pesk bihan / A zebr melc'hwedenn da goan
* Ki besk ha kazh diskouarnet / N'int mat nemet da zebriñ boued
* Kompren pig e-lec'h bran • Na kompren ar pezh a vez lavaret
* Meur a hini a gav mat pesked dizreinet
* Morse d'ul loen labour / Ne roer kerc'h a-raok dour
* Morse gar voan n'he deus manket da loen
* Morse ne weler ur marc'h o vont skuizh o tougen e gerc'h
* N'anavezer ket mat ar c'hazh / Ken na vez sachet war e lost
* N'anavezer ket mat ar c'hi / Ken na vez sachet war e fri
* N'eo ket gant dour sklaer e vez graet moc'h lart
* Ned eo ket pec'hed, nemet mat / Mougañ an naer gant he zorad
* N'eo ket ret teuler mein war kement ki a c'harzh
* N'eus nemet ar glujar hag ar c'had / Ha ne c'heller doñvaat
* N'eus pesk dizraen ebet
* Pa gloch ar yar e vez atav vi pe labous
* Pa gomzer eus ar bleiz / Emañ e lost e-kreiz
* Pa vez komzet eus ar bleiz e vez gwelet e lost a-bell pe a-dost
* Pe ve bihan, pe ve bras, ur pemoc'h en deus nav anduilhenn en e gof
* Pep ki a harzh en e di
* Pep ki zo hardizh en e di
* Pep ki zo mestr en e di
* Petra 'dalv kaout ur vuoc'h vat / Mar skuilh he laezh gant un taol troad ?
* Teod ar c'hi zo medisin, teod ar c'hazh zo ampoezon
* Ul loen fall ne dalv ket e groc'hen
* Un dra ha n'eo bet gwelet biskoazh / Eo un neizh logod e skouarn ur c'hazh
* Ur c'hae spern a ya da dri bloaz / Tri oad kae : oad ki / Tri oad ki : oad marc'h / Tri oad marc'h : oad den / Tri oad den : oad ur voualc'h beg melen
* Ur c'hi plom / Pa 'z a d'ar strad e chom
* Ur pemoc'h ne ra vad / Nemet war ar plad

## Madoù

* A-nebeut-da-nebeut / Ez a da ludu ar bern keuneud
* Aet ar bloaz, emaoc'h en noazh
* Aet eo war ur plankenn lardet • Rivinet eo.
* Ar c'had zo d'an neb he fak
* Ar madoù a zeu dre an hent fall / Zo diaes meurbet da ziwall
* Ar madoù bras, an enorioù / Eus a sent a ra diaouloù
* Ar paour pa 'z en e dommder / A ankoue tout e vizer
* Ar paour pa binvidika / Gant an diaoul ez a
* An eil nebeud a gresk egile
* Ar pezh a zeu gant ar mare lanv / Gant ar mare a dre er-maez a yelo
* Ar pinvidig zo gwiridik
* Ar yar a goll he vi / Dre forzh kanañ goude dozviñ
* Arabat eo debriñ an eost diwar e c'har hag en ed en glas
* Arabat eo goulenn war an dro / Ar jav hag argant ar jav
* Bern n'eo ket mammenn
* Bezañ paour n'eo ket pec'hed /Gwell eo koulskoude tec'het
* Bezañ pinvidik n'eo netra / Bezañ eürus eo ar gwellañ
* Bleud an diaoul ac'h a da vrenn
* Bloavezh bizeost, neb a vez fin / A laosk ar c'herc'h hag a had lin / Neb a vez fin, ar bloaz war-lerc'h / A laosk al linn hag a had kerc'h
* D'ar mor ez a ar pesked
* Danvez minored ha plouz ed-du / A ya bemdez war ziminu
* Diaes eo kas paour da baour
* Dibaot den ne binvika / Oc'h ober gaou eus e nesañ
* Dibaot sac'h na rank fregañ / Pa vez Paolig ouzh e gargañ • Ne denner ket splet eus madoù deuet wall berzh
* Diouzh an aez / Eo kas ar saout er-maez • Ret eo d'an den dispign hervez an arc'hant a zo en e gerz
* Dre hadañ mat e park ar bed / Da vare an eost e vez puilh an ed
* E soc'h a yelo da vinaoued — Emañ o koll e vadoù
* Erru ur gont a vez / Ez a ar paour e gouez
* Etre re ha re nebeut emañ ar muzul mat
* Foar war ar stal / Ma vo gwelet petra 'talv
* Gwell eo brud mat da bep hini / Eget kaout madoù 'leizh an ti
* Gwell eo eürusted ha levenez / Eget aour leun ur palez
* Gwell eo hep dle bara heiz / Eget amprest bara gwinizh
* Gwell eo merer pinvidik / Eget denjentil paourik
* Gwelloc'h un ti mat eget kalz ar barkoù
* Gwenn e benn, du e revr gant ar vizer
* Lakaat Sul da bemdez / Zo sin a baourentez / Lakaat bemdez da Sul / Zo paourentez sur
* Madoù a zeu, madoù a ya / Evel moged, evel pep tra
* Madoù dastumet gant ar rastell / A yelo kuit gant an avel
* Madoù deuet pront / Buan e tishilont
* Madoù gwall berc'hennet / Biskoazh n'o deus bleuniet
* Mar fell dit dastum madoù / Pa lammi unan, laka daou
* N'emañ ket an aour gantañ war ar raden • Pinvidik eo.
* N'en deus ket a vein tennet • Paour eo.
* Paourentez zo kalet / Met n'eo ket pec'hed
* Paourig pa binvidika / Gwazh eget an diaoul e ya
* Pe n'eus ket muioc'h, ret eo ober gant seurt a zo
* Pinvidik on koulz ha nikun / Pa 'z on kontant eus ma fortun
* Ret eo d'an den n'en deus netra / Labourat tenn ha nann gouelañ
* Ret eo da zerc'hel tinell gaer / Bezañ pinvidik-bras pe laer

## Marv

* Ar gwele a zo heñvel ouz ar bez hag ar c'housked ouz ar maro
* Ar maro a zo kriz
* Avel, holl avel ! / Ez eo ret mervel
* Buanañ mont / Berrañ kont • Mervel en yaouank
* D'an abardaez e lavarfet / Hag-eñ eo bet kaer an deiz / Evel d'ar marv e welfet / Hag-eñ eo bet mat ar vuhez
* Danïel-mil-micher a oa marvet gand an naon
* Etre maro ha bew e vez red delc'her da vond
* Evid kelou bevañ beteg mervel ha mervel pa vo red... n'eus ket ezomm d'en em dregasiñ
* Gwelloc'h eo ur gwaz garo evid ur gwaz maro
* Ha c'hwi a garje kaout ur marv mat ? — Bevit ervat
* Harzit, harzit, emezañ / Ma vo lakaet en toull-mañ / Mar lakafemp ur maen bras war e gein / Mard afemp da di d'hol lein
* Kozh ha yaouank, ha da bep oad / An Ankoù 'zeuio d'ho falc'hat
* Maro eo mamm an avalou ha disec'het plant ar chistr
* Mervel a raimp ha n'or-bezo ket bet amzer da ziskuizañ
* Meur a varc'h mad a zo marvet o vond adarre
* Nag a boan, ha mervel goude !... ha bezañ daonet c'hoaz marteze !
* Ne zebran na chevr na plaisenn / Ret eo mont da glask ma naouenn
* N'eo ket ar mervel ar gwasañ : ar varn' hini eo
* N'eus born ebet er vered
* Neb zo galvet gant ar bleiz / A yelo en noz pe en deiz
* Ober a ra an deiz evel an deiz ma oa marvet gavr ar wrac'h koz : e-pad an deiz ar beure o tond
* Pa gaser ar paour d'an douar / Kloc'h bras ar barrez zo bouzar
* Pa vez digor an douar santel d'ar Sul e vez ur maro war ar sizun
* Red e vez mervel evid diskouez e vezer bet klañv
* Tudoù kaezh / Pa viot marv c'hwi vo reizh
* Ul liñsel wenn ha pemp plankenn / Un dorchenn blouz dindan ho penn / Pemp troatad douar war c'horre / Setu madoù ar bed er bez

## Merc'hed

* An dilhad kaer, an dantelez / Ne guzhont ket alies santelezh
* An hini a vez e gras ar merc'hed / N'en devez na naon na sec'hed
* An taol eo ar pounnerañ / Penn maouez ar c'haletañ
* Anez ar gwin hag ar merc'hed / Pegen didrouz 'vefe ar bed
* Ar big a grog en he skouarn • C'hoant he deus da zimeziñ
* Ar c'homzoù zo merc'hed / Ar skridoù zo gwazed
* Ar merc'hed hag an istr / A rafe d'ar vein ober sistr
* Ar ralañ tra a ya en hent / Zo ur pemoc'h hep roc'hal / Ur c'hi hep trotal / Div vaouez hep kaozeal
* Ar vleuñvig a dro a-wechoù, karantez plac'h a dro atav
* Biskoazh n'eus bet chañs vat o karout ar merc'hed
* Biskoazh plac'h fur — fur ne vez pell / O hentiñ gwaz — na ne vez gwell
* C'hwezh an tin hag al lavand / Zo gant ar merc'hed yaouank / C'hwezh ar balan mogedet / Zo gant merc'hed dimezet
* Daou dra war an Douar na reni ket : an amzer hag ar merc'hed
* El lec'h ma 'z eus div vaouez e vez marc'had / El lec'h ma 'z eus teir e vez foar
* Er fornioù-red, er milinoù / E vez klevet ar c'helouioù / Er poulloù hag er sanailhoù / E vez klevet ar marvailhoù
* Evel ur vaouez eo an dra-se : ne cheñcho ket
* Evit ar mor bezañ treitour, treitouroc'h ar merc'hed
* Evit ma krizet un aval mat / N'eo ket kollet e c'hwezh vat
* Fall eo ar yar mar n'eo ket evit ar c'hilhog
* Gant ar c'hoant da bignat re uhel / Ar plac'hig a ziskenn izel
* Gouzañv an amzer hag ar merc'hed / Daou dra ret da ober
* Graet e votoù / A-raok e loeroù • Argaset eo bet ar paotr
* Gwell eo un dorzh vara war an daol evit ur melezour war ar prenestr
* Honnezh he deus bragez ha lostenn ganti • Emzalc'h un archer zo ganti.
* Honnezh he deus un teod da dennañ an diaoul eus an ifern
* Honnezh ne ziwano ket ar faou en he genoù • Teodek eo.
* Honnezh zo dir war he dremm • Un divergontadell eo-hi.
* Kafe du a laka ar merc'hed war o zu, kafe gwenn a laka ar wazed war o fenn
* Karantez ar merc'hed zo e-giz ar pell / Pa soñjer an nebeutañ ez a gant an avel
* Karout ar merc'hed hag ar gwin / A denn peurvuiañ da wall fin
* Na dostait biken ouzh ar plac'hed / Rak tromplus int kalz anezho / Ha kollet eo ar bed ganto
* Nag a blac'h koant zo aet da wreg ! / Mard afe kement o deus c'hoant / Ez afent holl kant ha kant
* Neb en deus ur vaouez vrav / En deus div atav
* Pa vez an avel e gevred / E sav c'hoant c'hoari d'ar merc'hed / Forzh d'an avel bout pe roud / Atav emaint e goud
* Pa zeu ar verc'h-kaer en ti / E teu he labour ganti
* Pep bro he deus he giz / Pep maouez he hiviz / Nemet roched he gwaz 've ganti
* Plac'h vezviez ne vez ket mestrez war he zraoù
* Un taol eo ar pounnerañ / Penn maouez ar c'haletañ
* Ur pok Spagn zo bet roet dezhi • Brazezet eo bet.
* Ur vodenn skav / Pa vez gwisket a vez brav • Ar ficherezh a guzh ar vilder

## Mevelien

* Ar mestr mat a ra ar mevel mat
* Ar mestr zo mestr ha pa ve kaoz eus e revr
* Foetañ fank ha foetañ drez / Eo micher ur paotr lakez
* Glav a daol, avel a c'hwezh / Da ober joa d'ar vatezh
* Gwelloc'h ur mevel divragez eget digontell
* Hadet da gala-goañv, stanket an toull-karr / Poent eo d'ar mevel mont gant ar gounnar
* Janed eo matezh Janed / Janed hag he mestrez a ribod kevret • Mezviñ a reont a-gevret
* Kazh maneget ne dalv netra da logota
* Me zo mevel n'eo ket mestr / Verum carum factum est
* Mevel Youen eo Jaouen • Diouzh ar mestr e vez ar mevel
* Mevel nevez pa zeuio / Kement ha tri e labouro
* N'eo ket fall mont da vevel 'lec'h ma vez lart ar c'hi
* Pa vez ar wreg hag ar vatezh a-unan, lez ar patrom da c'hoari
* Soubenn ar c'hig hag irvinenn / A ra d'ar vatezh teir chikenn

## Micherioù

* An heskenner hag ar c'halvez / E plij dezho fest ar maout Mae
* Ar barazher a oar dre c'hwezh / Hag eñ e vez tra vat er pezh
* Ar c'hemener diwar e dorchenn / Pa gouezh a gouezh en ifern
* Ar glaouer er c'hoadoù / Evel ar bleiz a yud atav
* Ar gwiader en he stern / E-giz an diaoul en ifern / Oc'h ober tik-tak, tik-tak / Hag o tennañ hag o lakaat
* Ar gwiader kaotaer / A ra lien evel lêr
* Ar mañsoner a gar an hini / En deus iliav-red ouzh e di
* Ar mañsoner pa staoto / Diouzh e labour a droio
* Ar miliner a laer bleud / Ar gwiader a laer neud / Ar fornerien a laer toaz / Ar gemenerien krampouezh kras
* Ar miliner, laer ar bleud / A vo krouget dre e viz-meud / Ha mar ne vez ket krouget mat / E vo krouget dre e viz troad
* Ar soner war e varrikenn / A ra d'ar yaouankiz breskenn
* Botaouer koad a ra bepred / Listri da gas tud da gac'het
* Er c'hivijerezhioù an ejened / Zo buoc'hed
* Evañ gwin, kañjoliñ merc'hed / Setu dever ar c'hloareg
* Gwelloc'h eo bout kiger eget leue
* Kemener brein / An diaoul war e gein
* Marichal krign-karn / Chaoker kaoc'h-houarn
* Milin lazh-logod / E vez dour a-walc'h d'ur silienn pa vez glav
* N'eo ket gwreg ar c'here / He deus ar gwellañ botoù
* N'eus ket hardisoc'h eget roched ur miliner / Rak bep mintin e pak ul laer
* Na pa rafe ar vilin nemet un dro grenn / Ar miliner zo sur diouzh e grampouezhenn
* Naontek micher, ugent mizer
* Nav c'hemener evit ober un den
* Neb a glask afer ouzh an artizaned / Zo sur da vezañ gwanet
* Neb a lavar ur c'hemener / A lavar ivez ur gaouier
* Ostiz an Anaon / A varvas gant an naon
* Pa vez ker al lêr / E c'hoarzh ar botaouer
* Pep hini e vicher ha ned aio ket ar c'hazh d'al laezh
* Tiez savet gant krec'hin tud / A saver ker buan, ken divrud
* Ur c'hemener n'eo ket den / Met ur c'hemener ned eo ken
* Ur micherour diouzh an deiz / A garfe 've noz da greisteiz
* Ur miliner laer ar bleud / A vo daonet betek e vleud
* Yannig e vil vicher a varvas gant an naon

## Mignoniezh

* Ar vignoned ne roont ket / Etrezo pep tra a vez rannet
* Keit ha n'ho po ezhomm ebet / E kavot kalz mignoned / Pa zeu berroù a-wel / Kalz mignoned a dro banniel
* Neb a gemer ha na ro ket / N'en deus mignon ebet / Neb a gemer hag a ro / En deus karantez e pep bro
* Ur c'hozh ti soul ennañ ur mignon / Zo ul lez kaer d'ar galon
* Ur mignon mat zo gwelloc'h eget kar

## Mor

* An den-a-vor a dreuz Beg ar Raz / Ar marv a welas
* Ar mor a lavar d'ar martolod : poagn ganin, me az pevo ; diwall razon, me az peuzo !
* Ar mor a zo treitour
* Ar vrud fall a ya dreist ar mor hag ar vrud vad a chom e toull an nor
* Bloavezhioù houl, bloavezhioù pesked
* Brum diwar ar mor, heol tomm ken e c'hor
* Brum diwar ar mor, heol tomm ken e faout an nor
* Da lestr digoret / N'eus avel vat ebet
* D'ar mor e ya ar pesked
* Deomp da gousket / Pa zeuy ar mor e teuy pesked
* El lec'h m'emañ ar mor / Emañ ar pesked
* El lec'h ma vez tre ha lanv / Pep unan 'laka e anv • Bezhinerien
* E miz Mezheven e vezevenn ar mor
* Gwellañ neuier, kentañ beuzet
* Loar gwelet / Mor manet
* Ne dremen den beg ar Raz / Hep aon ha hep gloaz
* Pa c'hrozmolo ar mor / Paourik, serrit ho tor
* Pa val ar vilin diwar ar c'hoad / 'Vez trist doare ar merdead
* Pa vez ar siren o kanañ / E c'hall martolod paour gouelañ
* Ret eo neuñviñ pe veuziñ
* Tri devezh goude al loar-gann / Gwech e lamm, gwech ne ra van

## Natur

* Aesoc'h plegañ ur blantenn eget ur wezenn
* An delioù 'zigor en derv / Kent evit digeriñ er faou
* An heol o parañ / Ar glav o kailharañ
* Benniget an douar hag ar bleunioù / Diarc'hen e c'heller mont a-dreuz pradoù
* Da Wener-ar-Groez / E kroez ar big he neizh
* Da c'houel Yann / Ec'h ay ar goukoug d'al lann
* Diwar gostez an dorgenn / Eo e red ar muiañ an eienenn
* Douar red / Dour a led
* Genvirig a lavar / Ez eus vi gant ar yar
* Mar klevfe ar sourd, mar gwelfe ar c'hoz / Ne vefe bev den ebet er vro
* Ur gevnidenn diouzh ar mintin / Sin a wall fin / Ur gevnidenn diouzh an noz / Sin a geloù mat antronoz

## Revelezh

* Alanig, paotr ar yer / Paotr ar merc'hed mard eo gwir
* Ar broc'h a doull an douar / Hag Alanig a grog ar yar
* Karantez c'hoar / Breur na oar
* Ki treut, lost reut

## Tiegezh

* Ar gwellañ tra en tiegezh / Eo ur wreg leun a furnez
* Ar gwragez, siwazh ! hag ar gwin / A laka an tiegezh war an tu-gin
* Ar wreg, an arc'hant hag ar gwin / O deus o mad hag o binim
* Da wreg vat gwellañ gouiziegezh / Eo gouarn mat he ziegezh
* Edan tri deiz e skuizh pep den / Gant glav, gant gwreg ha gant estren
* Gwreg a ev gwin / Merc'h a gomz latin / Heol a sav re vintin / E oar Doue pe wall fin
* Gwreg a labour en he zi / Ne vez kalz anv anezhi
* Gwreg a zo kustum da evañ / A bep hent holl ne dalv netra / Ouzh pep onestiz e serr dor / Hag ouzh pep pec'hed e tigor
* Servij ar ribotadenn / Ar wreg en he loariadenn
* Ur gwaz dre en em vezviñ / Hag ur wreg dre c'hoari / A skarzh buan madoù an ti

## Vertuzioù

* Ar bleiz a varvo en e groc'hen • Chom a ra e e berzhioù hag e sioù gant an den

### Dalc'h

* A-raok komz grit nav zro / Gant ho teod en ho keno
* Brizh-diod hag a oar tevel / Ouzh un den fur zo heñvel
* Chomit sioul hag e pakot logod
* Da c'henoù zo bras / Evel genoù forn ar raz
* Da heul kaoz ez a an den betek Paris
* El lec'h ma vez an dour ar sioulañ / E vez an donañ
* Gant Doue anvet muiañ eo / Neb na lavar mat pe na dav
* Gwashoc'h un taol teod / Evit un taol kleze
* Gwelloc'h ur ger tavet / Eget daou lavaret
* Kaoz an arabadus / Zo hir ha padus
* Klev ar gaoter a sarmon d'ar pothouarn
* Lagad a dalv teod
* Neb a gar re ar gwin / A evo dour a-benn ar fin
* Neb a grañch fae / A grañch war e sae
* Neb a ra goap / Ouzh e revr e stag
* Neb zo lemm beg e deod / A rank bezañ kalet kostez e benn
* Neb zo lemm e deod a zle bout kalet e skouarn hag e benn
* Pep unan en deus e benn / Pa rank e zougen
* Re gravat a boazh / Re brezeg a noazh
* Re ziwezhat skeiñ war ar vorzhed / Pa vez laosket ar bramm da redek
* Tavit ha prennit ho kenoù / Mar n'eo ket fur ho komzoù
* Tevel hag ober
* Ur skoulm graet gant an teod ne vez ket diliammet gant an dent • Ne c'heller ket nullañ efed ar c'homzoù distaget

### Dilontegezh

* Aliesoc'h an hini a vez beuzet er gwer eget er stêr
* Ar gwin a lazh muioc'h a dud / Eget na bare yac'haer gant e vrud / Muioc'h a dud a lazh ar gwin / Evit na bare ar medisin
* Goude c'hoarzhin e teu gouelañ / Goude c'hoari huanadañ
* Goude reilhenn, pinijenn
* Neb a chom er gêr da noz / A vez divlam antronoz
* Neb a erbed e sec'hed / A erbed e yec'hed
* Neb en deus evet a evo
* Neb zo lipous e vuzelloù / A lez noazh e jaritelloù
* Neb zo re vignon d'ar gwin mat / Zo enebour da vab e dad
* Nemet sec'hed pe naon az pez / Na zebr tamm ha na ev banne
* O vont d'ar fest c'hwi a gano / O tont en-dro c'hwi a ouelo
* Re diouzh mintin neb a c'hoarzhas / 'Barzh an noz alies a ouelas

### Enor

* An enor ne dalv netra / Met magañ a ra
* Gwell e ve ganin mervel mil gwech / Eget koll ma enor ur wech / Rak ma enor, pa vez kollet / Evit e glask n'er c'havin ket

### Evezhiegezh

* Al logodenn n'he deus nemet un toull / Zo boued d'ar c'hazh abred
* Ar bodennoù o deus daoulagad
* Ar c'hizhier a glev
* Arabat eo gwerzhañ ar vi e revr ar yar
* Gwelloc'h un tamm bemdez / Evit re da veurlarjez
* Kent sammañ, pouezit ar bec'h / P'e sammit, dougit-eñ dinec'h
* Na daolit ket ho potoù kozh a-gostez / Ken n'ho po ur re nevez
* Prenañ keuneud zo re ziwezhat / Pa vez ret c'hwezhañ er biziad

### Izelegezh

* Ar yar a goll he vi / O kanañ re goude dozviñ
* Brav a-walc'h eo lâret pa vezer pell eus ar bec'h / Berroc'h e vez an teod pa vezer war al lec'h
* E beg ar skeulioù uhel / E c'hwezh kreñv an avel
* Evit c'hoazh n'eo ket bet ganet / Neb a zo gant an holl karet
* Eürusañ den zo er bed / An den n'eo ket anavezet
* Hennezh zo un aotrou bihan
* Lakaet an diaoul e penn izelañ an ti / Hep dale er penn uhelañ e vestroni

### Karitez

* Aes eo ober blijadur, diaes eo ober vad
* Al laer brasañ / A groug ar bihanañ
* Al laeron vihan a vez krouget / Hag ar re vras ne vezont ket
* Aluzen diwar aluzen / 'Laka paour pinvidik
* Ar mad kuzhet eo ar gwellañ / Ul lagad zo a wel pep tra
* Ar pezh a roer ne dalv netra / An doare da reiñ eo a ra
* Ar roerig, ar c'haverig
* Bezit mut pa roit / Pa roer deoc'h, komzit
* Bravoc'h reiñ eget mont da glask
* Daouarn tomm ha kalon yen / A ra goap ouzh meur a zen
* Didalvez ha koll amzer / Deskiñ ar mad hep en ober
* Eus ar skudell a roez e resevez
* Gwell eo madelezh eget braventez
* Gwell eo reiñ eget aloubiñ
* Gwelloc'h lazhañ ar bleiz / Evit bezañ lazhet gantañ
* Hennezh 'vez pizh ouzh pep unan / Nemet outañ e-unan
* Hennezh zo eus gouenn an touseg, p'en deus aon na vankfe douar dezhañ da zebriñ — Pizh eo.
* Mar grit ho tañvad / E veoc'h touzet
* Neb a ra vad e-lec'h droug / D'ar baradoz en em zoug
* Nesoc'h eo ilin eget dorn — D'ar c'har tostañ e roer da gentañ
* Ober vad pa c'helli / Droug a ri pa gari
* Pa zeu ar paour da doull ho tor / Mar ne roit dezhañ, respontit gant enor
* Reiñ d'ar paour aluzen alies / Ne ziverras biskoazh an danvez
* Reiñ ur bizenn evit ur favenn
* Ret eo muzuliañ anaoudegezh gant an troatad madoberoù
* Un dorn hon eus da gemer hag un dorn all da reiñ
* Ur vad peurc'hraet / Prest ankounac'het

### Onestiz

* An neudenn eeun eo ar gwellañ
* Benniget ul laer hag a laer ul laer
* Hennezh en deus ur gontell da droc'hañ diouzh an daou du
* Heñvel war wir e sav ken aes / Ha ma ra dienn war al laezh • N'eus netra aesoc'h eget livañ gevier gwirheñvel
* Ker gwazh neb a zalc'h ar sac'h / Ha neb a laka e-barzh
* Neb a laer ur spilhenn / A c'hall laerezh un azen
* Neb a ra hervez a zle / A gousk dispont en e wele
* Pa vez an tan e vez laer ivez
* Tra lavaret a zle bout sevenet
* Un den onest d'en deus nemet ur ger

### Pasianted

* Dre forzh kanañ nouel / Ec'h erru an Nedeleg
* En noz e kemerer ar silioù / Dale a ra vad a-wechoù
* Gant kolo hag amzer / E teu da eogiñ ar mesper
* Gant pasianted ha hir-amzer e vez graet meur a dra
* Gant pasianted ha hir amzer / Meur a dra a reer
* Gortoz pell, gortoz gwell
* Karrig a dro a denn bro / Karrig a red ne bad ket
* Morse ki klañv / Ne vev pell
* N'eus netra o paeañ an dud / 'Vel an amzer
* Ne c'hall ket ur wezenn kaout bleuñv hag avaloù
* Ne zeu ket a besked d'ar gigenn bep tro ma vez en dour
* Neb a ya fonnus a ya pell / Neb a ya difonn a ya gwell
* Neb a zalc'h a dizh / Neb a red a skuizh
* Nebeut tra, nebeut / Inkin a ra neud
* Pa zeu ar mor e teu ar pesked
* Rannañ pe gannañ ! — Leuskel ar gwad da yenañ • Ar gounnar da dremen

## Yaouankiz

* An dic'hourdezon a zo direzon ; d'un den yaouank eo difeson
* An dud yaouank a gav gante / E kouezh an aour eus beg ar gwez / Ha padal an delioù a gouezh / Da ober plas d'ar re nevez
* Er yaouankiz espern zo ret / A-benn ma teuio kozhni d'ar red
* Youankiz pa ouife / Kozhni pa c'hellfe / Moliac'hoù a rafe

## Yec'hed

* Aesoc'h klemm eget kaout poan
* An amzer a bad pell / Ha pep unan a ya pa c'hell
* Anez ar yec'hed n'eus netra
* An hik, yec'hed da vihanig / Ha da gozhig marv-mik
* An hini a doler e sec'hed a erbed e yec'hed
* Aotrou person, deuit afo / Ar foerellik eo a zo / Aotrou perdon, deuit d'ar red / Ar foerellig ne ehan ket
* Ar boan a zered d'an daoulamm / Da vont kuit e vez morzet ha kamm
* Ar butun a ra diaes / Da gemeret re alies
* Ar c'hleñved a zeu war varc'h hag a ya kuit war varc'h
* Bout gwelet ar bleiz • Bout raouliet
* Bronn goret hag askorn torret / Gwashoc'h 'vit ar werbl n'eus ket
* Da zistagañ ar c'hleñved / Ul louzoù diwezhat n'en deus galloud ebet
* Doue a gas ar c'hleñved kuit / Gant al louzaouer ez a ar gounid
* Evit ar remm, an droug-penn hag ar glizienn / Ne gavot biken al louzaouenn
* Hennezh e vez atav vi pe labous o c'hoari gantañ • Bresk eo e yec'hed
* Klañv hep glac'har / Kamm ki pa gar
* Klemm-klemm a ya da gozh
* Mar grez biloù e teui da vout tort
* Neb a gousk war e sec'hed / En devez muioc'h a yec'hed
* Neb a ziwall sec'hed / A ziwall yec'hed
* O nezañ e neudenn emañ • Falloc'h-fallañ eo e yec'hed
* O reiñ d'ar c'horf e c'houlennoù / E teu dezhañ gwall gleñvedoù
* Pa ne 'z a ket e vez kaset / Ha pa 'z a re 'vez digaset
* Pa vez ar boan en he gwashañ / E vez darev ar gor da ziskargañ
* Pemp munutenn yec'hed a ra vad d'an den klañv
* Remm : debriñ boued ha klemm
* Saig kamm, paket lamm, chomet kamm
* Un eurvez yec'hed a ra vad d'un den klañv
* Un nebeud a ra vad d'ar c'hlañvour

## Yezhoù

* Galleg saout / Den n'eo gouest d'e anaout / Brezhoneg kezeg / Den n'eo gouest d'e brezeg
* Gwell eo brezhoneg mat evit galleg fall
* Gwellañ galleg / Galleg Gwened

## Levrlennadur

* SAUVÉ, Louis-François 1878-1885 : Proverbes et dictons de la Basse-Bretagne – Devinettes, formulettes, charmes et conjurations magiques, Slatkine Reprints, 1986 (ISBN 978-2-05-100101-4)
* GROS, Jules 1974 : Le Trésor du Breton parlé – Éléments de stylistique trégorroise, levrenn 3 : Le style populaire, stagadenn d'ar gelaouenn Barr-Heol niv. 88, Librairie Bretonne Giraudon, Lannuon, 1976
* LE BERRE, Yves & LE DÛ, Jean : Proverbes et Dictions de Basse-Bretagne, Rivages, 1985 (ISBN 978-2-903059-54-5) • Da bellgargañ, digoust
* ARZUR, Anna-Vari Arzur : Pa ri ti to – 1000 proverbes en breton par 2000 petits Léonards, Skolig-al-Louarn, Plouvien, 1986
* Geriadur An Here, An Here, 2001 (ISBN 978-2-86843-236-0) • pp. 1379-1394, renket dre zodenn
* MÉNARD, Martial, Dictionnaire français-breton, Palantines, 2012 (ISBN 978-2-35678-069-0)

## Notennoù

* 1 2 Paol : an diaoul.
* ↑ Gwerzhañ o blev a rae ar c'houerezed paour.
* 1 2 Eus gwarizi ez eus kaoz amañ.
* ↑ Stuiañ : strujusaat ; eus ar vigrierien ez eus kaoz amañ.
* ↑ Yann : 24/06
* ↑ Pilad (Avena nuda) : un doare kerc'h, pe gwinizh skoanet, dianav e Breizh adalek deroù an XXvet kantved.
* ↑ Madalen : 22/07.
* ↑ Claudite, iam rivos, pueri; sat prata biberunt (Virgilius, Ecloga tertia, linenn 111.
* ↑ En enep d'an dour chag.
* ↑ Roc'han, mab Roc'han : ar pemoc'h. Dismegañsus eo e-keñver ar Brotestanted, pa oa Benjamin de Rohan, duc de Soubise (1580–1642) unan eus ar pennoù anezho.
* ↑ A lavarer da-geñver pred ar badeziant.
* ↑ Ar c'horn : kresk al loar.
* ↑ Turlutud : bourrusted.
* ↑ Santout : ar c'hwistadoù.
* ↑ Adrian : 09/01.
* ↑ Kloz : skornet an dour.
* ↑ E zent : an nadozioù skorn a vez ouzh lezoù an toennoù.
* ↑ Diskouloc'h : klouaroc'h.
* ↑ Ened : predad gouelioù etre gouel ar Rouaned (06/01) ha Merc'her al Ludu (deiz kentañ ar C'hoariz, 46 devezh a zioueroù etre Meurlarjez ha Pask) ; e 2019 e red an Ened eus ar 06/01 betek ar 06/03, Meurlarjez o vout d'ar 05/03 hag e red ar C'hoariz adalek ar 06/03 betek an 21/04.
* ↑ Mathiez : 24/02.
* ↑ Da c'houel Mikael e veze paeet ar feurmoù, ha tutaet mevelien.
* ↑ Da Verc'her al Ludu.
* 1 2 Feurm : stummet.
* ↑ Morzil : avel vervent.
* ↑ Paol Aorelian : 12/03 ; hiraat a ra an devezhioù (ur Paol all, Paol Tars, a vez lidet d'ar 29/06).
* ↑ Jozeb : 19/03
* ↑ Benead : 21/03.
* ↑ Sul Fask : kentañ Sul goude ar c'hentañ loargann goude kedez Veurzh (etre an 22/03 hag ar 25/04).
* ↑ Gwener ar Groaz : eil derc'hent Sul Fask.
* ↑ Sul ar Bleunioù : diwezhañ Sul a-raok Pask ; Sul ar C'hazimodo : kentañ Sul goude Pask.
* ↑ Sizhun santel : ar sizhun a-raok Pask.
* ↑ Meurzheri : rustoni an amzer e miz Meurzh
* ↑ Mark : 25/04.
* ↑ Diodet : stummet, tañvouezet.
* 1 2 3 Gouelioù Pêr : 15/04, 29/06, 01/08.
* ↑ Gwennole : 03/03.
* ↑ Jorc'hdig (Jord) : 23/04.
* ↑ Jerman : 31/07 ; atav e vez an 01/05, an 31/07 hag ar 25/12 d'an hevelep deiz er sizhun (d'ur Merc'her e 2019).
* ↑ Ijuler : uzurer.
* ↑ Pentekost : d'an hanterkantvet deiz ha seizhvet Sul goude Pask (d'an 09/06 e 2019).
* ↑ Barnabaz : 11/06.
* ↑ Pêr : 29/06.
* ↑ Yann :24/06
* ↑ Ronan : 01/06.
* ↑ Foar sant Weltaz : d'al Lun goude eil Sul miz Gouere, e korn-bro Kastellin.
* ↑ Maria Garmez : 16/07.
* ↑ Tei : 07/07.
* ↑ Kristof : 25/07.
* ↑ Laorañs : 10/08.
* ↑ Itron Varia an Erc'h : 05/08.
* ↑ Lug: 18/08.
* ↑ Mazhev : 21/09.
* ↑ Mikael : 29/09.
* ↑ An Tri Roue : ar Rastell, bodriel ar steredeg Orion ; teir steredenn a-steud : Almitak ζ Ori/zêta Orionis, Alnilam ε / epsilon ha Mintaka δ / delta.
* ↑ Jili : 01/09.
* ↑ Foar an Trokerezh : foar sant Mikael, 29/09
* ↑ Foar Kastell-Paol : 10/10 ; digor ar chase.
* ↑ Pardon Bulad-Pestivien : 08/10.
* ↑ Andrev : 30/11.
* ↑ Katell : 25/11.
* ↑ Marzhin : 11/11.
* ↑ Hiraat a ra an deiz.
* ↑ Lazhet e vez ar pemoc'h.
* ↑ Nikolaz : 06/12.
* ↑ ''A-raok : e penn ar prosesion.
* ↑ Diouti: gourel eo "ti" koulskoude.
* ↑ Ar gazeg : an danvez mamm-gaer.
* ↑ Eus intañvezed ez eus kaoz amañ.
* ↑ Ar gwaz eo ar freilh, ar vaouez al leur.
* ↑ Ar gounnar : an diaoul.
* ↑ Ar gwaz eo ar billig, ar vaouez an tan.
* ↑ Gant bugale.
* 1 2 Eus an dic'hallus ez eus kaoz amañ.
* ↑ Eus un trouz displijus ez eus kaoz.
* ↑ Maen-ki : kaset war-raok gant ur c'hi
* ↑ Neudenn vrein : digarez toull.
* ↑ Eus digoll ez eus kaoz amañ.
* ↑ Ur gunujenn eo e Goueled-Leon keñveriañ un den ouzh Merlin.
* ↑ Ar c'hef : an etev.
* 1 2 Ne c'hall mui ar vaouez dougen bugel.
* ↑ Lod a rae hanterdro e kreiz ar park.
* ↑ cf. Neb a venn, hennezh a c'hall.
* ↑ An tourioù : ar re uhelventek ha treut, en enep d'ar re grenn ha ledan.
* ↑ cf. Kaout c'hoant zo gallout.
* ↑ Eus bigi ez eus kaoz amañ.
* ↑ Kreisteiz : ar roud-avel, evel-just !
* ↑ Ar Pardon : da Sul ar Pentekost.
* ↑ Ur c'helc'h a zeu war wel tro-dro d'al loar pa vez torret ar gouloù gant strinkelloù ar skorn a zo en aergelc'h ; "rodenn", "amloù" a reer ivez eus ar c'hoarvadenn-se.
* ↑ Madalen : 22/07
* ↑ Eus koumoul ez eus kaoz amañ.
* ↑ En e dommder: en e wele.
* ↑ Unan : ur gwenneg.
* ↑ Er poulloù : ar poulloù-kannañ ; ar merc'hed eo a rae war-dro ar sanailhoù ivez.
* ↑ Mar n'eo ket evit : mar nac'h.
* ↑ Goeñviñ a ra-hi gant an amzer.
* ↑ Verum carum factum est : evel-se 'mañ.
* ↑ Maout : ar gwin a vez roet d'ar vicherourien pa vez echu al labour ; evit ar glotenn emañ "Mae" amañ.
* ↑ Eus un ostiz fall e di gwall bourvezet ez eus kaoz.
* ↑ Eus tu ar vezeien ez eus kaoz.
* ↑ "Diwar ar c'hoad" : pa vez avel-douar.
* ↑ "Ar siren" : ar bouder.
* ↑ Gwener-ar-Groaz, ar Gwener a-raok Sul-Fask.
* ↑ Eus onestiz ez eus kaoz amañ.